Soft Dressing: Πώς ντυνόμαστε άνετα, αλλά όχι βαρετά; | VOGUE.GR\n©Courtesy of Marni\nΜετά από έναν χρόνο μέσα σε φόρμες και πιτζάμες, προτείνουμε τρόπους να επιστρέψετε στη «στιλιστική κανονικότητα» χωρίς να αφήσετε πίσω την άνεση.\nΜπορεί ο καιρός να έχει αλλάξει αρκετά σε σχέση με τους προηγούμενους μήνες, αλλά ακόμα δεν έχουμε μπει επίσημα στο πιο θερμό κλίμα. Ένα καλό πανωφόρι, knitwear και cozy αξεσουάρ όπως κασκόλ και σκούφοι φοριούνται ακόμη και μάλιστα μας κάνουν να αισθανόμαστε και πολύ άνετα, τις (λίγες) ώρες που αφήνουμε το σπίτι. Πώς όμως μπορούμε να τα απογειώσουμε; Αν είστε τολμηρές, brands και οίκοι έχουν για εσάς πολλές ιδέες που θα δώσουν στα σύνολά σας λίγη από την άνεση του loungewear που τόσο έχουμε αγαπήσει αυτούς τους μήνες.\n1. Double the knitwear, twice the fun\nΠοιος είπε ότι επειδή καταφθάνει η άνοιξη, πρέπει να αποχωριστούμε τα πλεκτά μας; Το summer knitwear είναι μια από τις μεγαλύτερες τάσεις των τελευταίων σεζόν και μάλιστα τα co-ord είναι ο ιδανικότερος τρόπος να το υιοθετήσετε. Proenza Schouler και Fendi το προτείνουν ήδη, με μαλακά πλεκτά σετ ίδιου χρώματος για «μεγαλύτερη απόλαυση».\n2. Οι νέες Chanel μπότες – πώς να αντισταθείς;\nΘυμάστε τις χουχουλιάρικες μπότες που φορούσαν συνέχεια οι Paris Hilton και Lindsay Lohan πριν 2 δεκαετίες; Είναι επίσημο: επιστρέφουν – αλλά με twist. Στον Chanel φορέθηκαν με τουίντ σετ σακάκι-φούστα, ενώ στον Miu Miu τις είδαμε σε ένα υπέροχο après-ski σύνολο που μας δημιούργησε νοσταλγία για τις χειμερινές διακοπές που δεν πήγαμε. Του χρόνου!\nΑπό τη στιγμή που έγιναν viral στη menswear συλλογή του οίκου Prada τον Ιανουάριο, τα εφαρμοστά κολάν είναι ήδη ένα από τα statement κομμάτια της σεζόν. Μονόχρωμα ή φουλ στα μοτίβα όπως στην πιο πρόσφατη συλλογή της Mrs Prada και του Raf Simons, τα κολάν θα φέρουν κάτι από το σπίτι στις επικείμενες εξόδους μας.\n4. Κασκόλ και σκούφος σε ένα\n©Courtesy of Eckhaus Latta\nEckhaus Latta AW21\nΤο συγκεκριμένο αξεσουάρ δεν το λες και viral, αλλά πριν βιαστείτε να το απορρίψετε για την υβριδική του φύση, πρέπει να σας πούμε πως κάνει πολύ δυνατό comeback. Και αν το σκεφτούμε γιατί όχι; Είναι άνετο, ζεστό και συνδυάζει δύο πράγματα σε ένα.\n5. Soiree-ready, but make it comfy\n©Courtesy of Kiko Kostadinov\nΣας έλειψε το glamour; Και εμάς! Τι θα κάνουμε; Θα φορέσουμε μακριά πλεκτά φορέματα με statement αξεσουάρ και ψηλά παπούτσια για να είμαστε στο κλίμα της εποχής, αλλά ταυτόχρονα να ξεχάσουμε για λίγο φόρμες και sneakers. O Kiko Kostadinov το έκανε τέλεια.\n6. Cozy παλτό\n©Courtesy of Rick Owens\nΑφού το lockdown έκανε τη λαχτάρα μας για το έξω ακόμη μεγαλύτερη, οι βόλτες της χειμερινής σεζόν προβλέπονται πολλές και περιπετειώδεις. Τι χρειάζεστε; Ένα υπέροχο, απαλό και σούπερ καλό πανωφόρι να σας κρατάει ζεστές όση περισσότερη ώρα γίνεται. Άλλωστε, ποιος θα θέλει να γυρίσει σπίτι μετά από τόσους μήνες μέσα;\n7. Ποιος είπε ότι οι κουβέρτες δεν είναι chic;\nΓια τα παλτό-κουβέρτες είχαμε μιλήσει και πέρυσι, όταν ο εκκεντρικός Rick Owens τα λάνσαρε στη χειμερινή συλλογή του πριν ακόμη ξεσπάσει πανδημία. Σήμερα, και έχοντας πια γίνει ένα με τα παπλώματά μας, ο αποχωρισμός είναι δύσκολος, αλλά όχι απαραίτητος. Marni, Balenciaga και Erdem μετατρέπουν το πάπλωμα σε μπουφάν και μας προετοιμάζουν για το πιο cozy outerwear.\nAW21 DESIGNERS FASHION STYLE IDEAS TRENDS ΙΔΕΕΣ ΜΟΔΑ ΣΤΙΛ ΣΧΕΔΙΑΣΤΕΣ ΤΑΣΕΙΣ ΦΘΙΝΟΠΩΡΟ/ΧΕΙΜΩΝΑΣ 2021\nItalian Glamour: Oι συλλογές που πόνταραν στη λάμψη από το MFW\nNYFW: Οι 5 τάσεις που συγκρατήσαμε από τις AW21 κολεξιόν


Ανατολι-κα της Νεας Μακρης - online.gr: Το σπίτι για την πολύτεκνη οικογένεια βρέθηκε.Τώρα ζητάμε εθελοντές για τις επισκευές\nΤο σπίτι για την πολύτεκνη οικογένεια βρέθηκε.Τώρα ζητάμε εθελοντές για τις επισκευές\nΤο θαύμα έγινε. Το σπίτι που ψάχναμε εδώ και καιρό για την πολύτεκνη οικογένεια βρέθηκε.\nΘα θέλαμε να ευχαριστήσουμε ιδιαίτερα τον Κύριο Κ.Μ. για την προσφορά του. Μας απέδειξε ότι υπάρχουν ακόμα συμπολίτες μας που νοιάζονται για τον συνάνθρωπο.\nΤώρα περιμένουμε από όλους εσάς να βοηθήσετε αφού το σπίτι χρειάζεται αρκετές επισκευές προκειμένου να καταστεί κατοικήσιμο. Οποιοσδήποτε επιθυμεί να προσφέρει εθελοντική εργασία ή οικοδομικά υλικά είναι ευπρόσδεκτος και μπορεί να επικοινωνήσει μαζί μας στέλνοντας ένα μήνυμα ή στο τηλέφωνο 22940 96268 ζητώντας τον Βασίλη.\nΣας ευχαριστούμε όλους για την ανταπόκριση που δείξατε.


Victoria INGLES PALMERAS Ροζ - Δωρεάν Αποστολή στο Spartoo.gr ! - Παπούτσια Χαμηλά Sneakers Woman 23,10 €\n33,00 € 23,10 € 33,00 € 23,10 €Δωρεάν παράδοση και επιστροφή Δωρεάν παράδοση Δωρεάν επιστροφή* Δωρεάν παράδοση και επιστροφή*\nΤο χαμηλό αυτό αθλητικό της μάρκας Victoria είναι ένα από τα βασικά της σεζόν. Άνεση και μόδα μαζί, το μοντέλο αυτό συνδυάζει υφασμάτινο στέλεχος και ροζ χρώμα. Το μοντέλο Ingles Palmeras έχει υφασμάτινη επένδυση και περιλαμβάνει μια εξωτερική συνθετική σόλα. Επιτυχημένος συνδυασμός στυλ και πρωτοτυπίας.\nΔεν υπάρχουν διαθέσιμες γνώμες για το Victoria - INGLES PALMERAS


Χαρτοπετσέτες Χρυσές Μεταλλικές Μονόχρωμες, 20 τεμ. - Craftbox.gr\nΧαρτοπετσέτες Χρυσές Μεταλλικές Μονόχρωμες, 20 τεμ.\nΧαρτοπετσέτες Χρυσές Μεταλλικές Μονόχρωμες,\nIδανικές για το πάρτι γενεθλίων σας, το παιδικό πάρτι αλλά και για κάθε άλλη εκδήλωση.\nΣυνδυάστε τες και με άλλα προϊόντα του ίδιου χρώματος και διαμορφώστε μια δεμένη και όμορφα διακοσμημένη εκδήλωση.\nΧαρτοπετσέτες Χρυσές Μεταλλικές Μονόχρωμες, 20 τεμ. ποσότητα\nΚωδικός προϊόντος: PDSP33-1-019ME\nΚατηγορίες: Χαρτοπετσέτες, Χρυσό


Η τράπεζα επενδύσεων θέλει να συγχρηματοδοτήσει το Καστέλι - Νέα Κρήτη\nΗ τράπεζα επενδύσεων θέλει να συγχρηματοδοτήσει το Καστέλι\nΗμερομηνία δημοσίευσης: 10/05/2013, 12:11\nΤελευταία ενημέρωση: 11/05/2013, 12:46\nΛιμάνι Τυμπακίου και αεροδρόμιο Καστελίου βρίσκονται ψηλά στην ατζέντα του πρωθυπουργού, ο οποίος θα επισκεφτεί την Κίνα, και αυτό διεφάνη και από τη σημερινή συνάντηση. Η τράπεζα επενδύσεων της Κίνας ενδιαφέρεται για το αεροδρόμιο Καστελίου και η Cosco για την πύλη εισόδου της Κρήτης.\nΣυγκεκριμένα ως επίκεντρο το αεροδρόμιο Καστελίου είχε η συνάντηση που πραγματοποιήθηκε μεταξύ Μανώλη Κεφαλογιάννη και δημάρχου Μινώα Πεδιάδος, Ζαχαρία Καλογεράκη, παρουσία στελεχών του Δήμου.\nΟ κ. Κεφαλογιάννης αναφέρθηκε στην κρίσιμη επίσκεψη του πρωθυπουργού στην Κίνα, στην οποία θα τεθεί και το θέμα του αεροδρομίου Καστελίου, αφού υπάρχει το ενδιαφέρον επενδυτών.\nΌπως είπε ο γραμματέας της Νέας Δημοκρατίας κ. Κεφαλογιάννης, «η τράπεζα επενδύσεων που είχα την ευκαιρία να συζητήσω με τον πρόεδρό της, και η οποία έχει κύκλο εργασιών 1 τρισ. € και από την προηγούμενη κιόλας επίσκεψη του αρχηγού του κράτους της Κίνας στην Κρήτη έχει ανοίξει η γραμμή για τη ναυτιλία ήδη τώρα που συζητάμε 5 δισ. ευρώ και έχουν απορροφηθεί τα 800 εκατ., θέλει συγκεκριμένα projects, συγκεκριμένα έργα όπως είναι το αεροδρόμιο το οποίο συζητήσαμε, να το χρηματοδοτήσει σε συνεργασία με κινεζικές και ευρωπαϊκές εταιρείες.\nΟι ευρωπαϊκές εταιρείες έχουν δείξει ήδη ενδιαφέρον, οι κινεζικές εταιρείες που κάνουν έργα τα οποία είναι 20 φορές μεγαλύτερα από ό,τι είναι το αεροδρόμιο Καστελίου είναι έτοιμες προς αυτήν την κατεύθυνση και το ταξίδι του πρωθυπουργού και οποιεσδήποτε άλλες επαφές κάνουμε εκεί δημιουργούν τις συνέργειες για να δημιουργηθεί εκείνη η συνεργασία που χρειάζεται για να υλοποιηθούν τα έργα. Τα έργα στην Ελλάδα από εδώ και στο εξής θα είναι με συμπράξεις δημόσιου και ιδιωτικού τομέα».\nΓια το λιμάνι Τυμπακίου\nΌπως ανέφερε ο κ. Κεφαλογιάννης, «είχα επαφές και με το γενικό γραμματέα του ΚΚΕ, ο οποίος ουσιαστικά έχει πολύ μεγάλη ευθύνη στη λειτουργία του κράτους και στις παραγγελίες που δίνονται για αναπτυξιακά έργα και στην Κίνα και στο εξωτερικό. Συνάντησα ακόμη το διευθύνοντα σύμβουλο της εταιρείας China Shipping η οποία έχει κύκλο εργασιών 500 δισ. και συνάντησα το γενικό διευθυντή της Cosco - φίλο και δικό μου και της Ελλάδας - που έχει κάνει και τη σημαντική επένδυση στον Πειραιά, ο οποίος κι αυτός έχει κάνει κύκλο εργασιών 1 τρισ. ευρώ. Είναι πολύ ευχαριστημένοι για το έργο που έχει γίνει στην Cosco, ενώ ενδιαφέρονται για αυτά τα έργα για τις πύλες εισόδου και στον Πειραιά και στην Κρήτη. Γιατί λοιπόν να μη δημιουργηθεί η προστιθέμενη αξία από τη συνεργασία και των τοπικών φορέων, των δημοτικών αρχόντων και των δημοτικών συμβουλίων και του Περιφερειακού Συμβουλίου, να έχουμε μια θετική προσέγγιση στο θέμα για να πιέσουμε να γίνουν αυτά τα έργα; Κανείς δε σου χαρίζει τίποτα, πρέπει κι εσύ να αγωνιστείς. Αυτό θα είναι και το αντικείμενο της συζήτησης με τον περιφερειάρχη κ. Αρναουτάκη και τον αντιπεριφερειάρχη κ. Κουκιαδάκη το απόγευμα».\nΚαλογεράκης: «Θέλουμε να μειώσουμε τα αρνητικά του έργου»\nΟ δήμαρχος Μινώα Πεδιάδος από την πλευρά του μίλησε για το μεγάλο αναπτυξιακό έργο και επισήμανε ότι είναι θετικό ότι υπάρχει κινεζικό ενδιαφέρον αλλά ότι πρέπει να ξεπεραστούν τα εμπόδια, σημειώνοντας ότι «είναι ευθύνη μαζί με αυτά που είπε ο γραμματέας της Ν.Δ. και βουλευτής Ηρακλείου, αλλά και το ότι είναι ψηλά στην ατζέντα του πρωθυπουργού στην επίσκεψή του, να προχωρήσουν άμεσα οι διαδικασίες ώστε να είμαστε έτοιμοι, αφού υπάρχει εκφρασμένο επενδυτικό ενδιαφέρον, να δημοπρατηθεί το έργο.\nΆρα η δέσμευση της κυβέρνησης ότι μέσα στο '13 θα έχουμε τη δημοπράτηση και με βάση το επενδυτικό ενδιαφέρον ελπίζω να υλοποιηθεί. Θέλω να τονίσω ότι ένα μεγάλο έργο έχει και τα θετικά του και τα αρνητικά του. Ο σκοπός της δημοτικής Αρχής είναι να αναδείξουμε τα θετικά και να μειώσουμε τα αρνητικά αυτού του έργου. Για αυτό το λόγο έχουμε ένα πλήρη σχεδιασμό για έργα και παρεμβάσεις στην περιοχή, ονομάζονται συνοδά έργα, που έχουν να κάνουν με τη λειτουργία του αεροδρομίου αλλά και για την προστασία της οικοπανίδας της ευρύτερης περιοχής. Θεωρώ ότι στα πλαίσια αυτών των συζητήσεων θα έχουμε τη δυνατότητα να διαμορφώσουμε ένα master plan ανάπτυξης της περιοχής, ελέγχοντας την ανάπτυξη η οποία δεν μπορεί να είναι άναρχη και να καταστρέψει βασικές δομές της περιοχής μας».


Δημοσιεύθηκε : 09 Μάρτιος 2017 09 Μάρτιος 2017\nΑφιερωμένη στις γυναίκες που διώκονται, συλλαμβάνονται και χτυπιούνται αλύπητα από τον στρατό και την αστυνομία στην γειτονική μας χώρα, αλλά αντιστέκονται με διαδηλώσεις, στα χαρακώματα, μέσα στα ερείπια από τους βομβαρδισμούς. Αυτές οι γυναίκες που τον θρήνο για τα δολοφονημένα παιδιά τους τον κάνουν αγώνα και δίνουν όρκο να συνεχίσουν την αντίσταση μέχρι την νίκη.\nΣτις γυναίκες που δολοφονούνται και τα νεκρά σώματά τους κακοποιούνται. Στις γυναίκες της Αντίστασης στην Σουρ, την Τσίζρε, το Νισαϊμπίν… Στις γυναίκες που για όλες τις γυναίκες είναι σύμβολα αντίστασης, διεκδίκησης του τόπου και της γλώσσας τους, της ελευθερίας και της ανεξαρτησίας.\nΣτις απολυμμένες που είναι στον δρόμο του αγώνα, στις εργάτριες που απεργούν μαζί με τους εργάτες και διεκδικούν καλύτερα μεροκάματα και εργασιακά δικαιώματα, με όλους αυτούς που αντιστέκονται και παλεύουν για πλήρη και σταθερή δουλειά, που διεκδικούν το δικαίωμα στην ασφάλιση, στην περίθαλψη.\nΣτις γυναίκες που αγωνίζονται με τους μετανάστες για την νομιμοποίησή τους, για το δικαίωμα στην δουλειά, τις δημοκρατικές και συνδικαλιστικές ελευθερίες.\nΣτις γυναίκες που τις θεωρούν ικανές να φροντίζουν τα παιδιά, να περιποιούνται τα ζώα και να μαγειρεύουν, να μην έχουν κανέναν έλεγχο στην κοινωνική και οικονομική ζωή της οικογένειας ΑΛΛΑ πείθονται όλο και πιο μαζικά ότι ο μόνος τρόπος για να απαλλαγούν από την βαριά καταπίεση των αντρών είναι να απαλλαγούν από την ταξική κοινωνία και να ξεριζώσουν όλες τις οικονομικές, κοινωνικές και πολιτιστικές σχέσεις της φεουδαρχίας και του καπιταλισμού.\nΟι γυναίκες είναι αναγκασμένες να αντισταθούν.\nΣτο δρόμο της αντίστασης και της διεκδίκησης, οι γυναίκες μαζί με τον λαό θα συνειδητοποιήσουν την ανάγκη της ανάπτυξης ενός μαζικού αντιιμπεριαλιστικού κινήματος, που θα απαιτήσει «να σταματήσει ο πόλεμος στην Συρία» και θα διεκδικήσει ανθρώπινες συνθήκες ζωής, άσυλο, έγγραφα, περίθαλψη για τους πρόσφυγες και μετανάστες.\nΠου θα απαιτήσει να μην εμπλακεί η χώρα στις πολεμικές ιμπεριαλιστικές επιχειρήσεις. Που θα καλλιεργήσει την φιλία και την αλληλεγγύη των λαών Ελλάδας-Κύπρου-Τουρκίας-Κουρδιστάν, ενάντια στα σχέδια των ιμπεριαλιστών. Για να μπουν οι βάσεις για ένα κοινό μέτωπο των λαών ενάντια στον ιμπεριαλισμό, τον πόλεμο και τον φασισμό.\nΤο γυναικείο ζήτημα είναι ταξικό και μέσα από τους ταξικούς αγώνες μπορεί βρει την λύση του. Μέσα από την καθημερινή πάλη μαζί με όλους τους εργαζόμενους ενάντια στην φτώχεια, την ανεργία και την εξαθλίωση, ενάντια στον ιμπεριαλισμό και τον πόλεμο.\nΚαι όπως είπε ο Κ. Μαρξ« Όποιος σκαμπάζει λίγο από ιστορία, ξέρει καλά πως οι μεγάλες κοινωνικές μεταβολές είναι αδύνατες χωρίς το γυναικείο προζύμι. Η κοινωνική πρόοδος μπορεί να προσδιοριστεί με ακρίβεια, σύμφωνα με την κοινωνική θέση της γυναίκας…».


6o Δημοτικό Σχολείο Λιβαδειάς: Πασχαλινά κουλουράκια\nΜε αφορμή τη συνταγή που είχε το βιβλίο της Γλώσσας με τα πασχαλινά κουλουράκια, αποφασίσαμε να δοκιμάσουμε το ταλέντο μας στη ζαχαροπλαστική.\nΜαζέψαμε τα υλικά και να τώρα που ζυμώνουμε και πλάθουμε κουλουράκια!\nΕλπίζουμε να είναι νόστιμα!\nΤα παιδιά της Β2 τάξης του σχολείου μας μαζί με τις κυρίες Γραμματή και Αναστασία.\nΑναρτήθηκε από 6 ΔΗΜΟΤΙΚΟ ΣΧΟΛΕΙΟ ΛΙΒΑΔΕΙΑΣ στις 8:39 π.μ.\nΕτικέτες κουλουράκια, Πάσχα


Το «SUZI TROS» φέρνει γεύση Ελλάδας στην καρδιά του Λονδίνου! | ΔΙΚΤΥΟ ΤΗΛΕΟΡΑΣΗ ΣΕΡΡΕΣ\nΑρχική STORIES Το «SUZI TROS» φέρνει γεύση Ελλάδας στην καρδιά του Λονδίνου!\nΠροηγούμενο άρθροΣερραίος επιχειρηματίας “έπαιξε” άγριο ξύλο με Ρώσο πολυεκατομμυριούχο για … ένα τραπέζι στην Μύκονο! (Φωτογραφίες)\nΕπόμενο άρθροOι φοροελαφρύνσεις με τη νέα κλίμακα! – Πόση θα είναι η μείωση για μισθωτούς, συνταξιούχους, αγρότες και ελεύθερους επαγγελματίες


Το ΚΑΣ ενέκρινε ανασκαφές στην πλατεία της Υπαπαντής – messinia24\nΒρίσκεστε εδώΑρχική»Δήμοι»Καλαμάτα»Το ΚΑΣ ενέκρινε ανασκαφές στην πλατεία της Υπαπαντής\nΤο ΚΑΣ ενέκρινε ανασκαφές στην πλατεία της Υπαπαντής\nΕγκρίθηκε από το Κεντρικό Αρχαιολογικό Συμβούλιο που συνεδρίασε χθες Τρίτη 9 Φεβρουαρίου 2021 στις 2 το μεσημέρι, με τηλεδιάσκεψη, στο αμφιθέατρο του κτηρίου του Υπουργείου Πολιτισμού (Μπουμπουλίνας 20, Αθήνα), η πρόταση του Δήμου Καλαμάτας «για ανάδειξη των αρχαιοτήτων της πλατείας του Ι.Ν. Υπαπαντής στην Καλαμάτα, στο πλαίσιο του έργου “Ανάπλαση Ιστορικού Κέντρου Καλαμάτας – Γ’ φάση (Πλατεία Υπαπαντής)” του Επιχειρησιακού Προγράμματος “Πελοπόννησος 2014-2020”, Π.Ε. Μεσσηνίας, Περιφέρειας Πελοποννήσου».\nΤο συγκεκριμένο ήταν το 3ο από τα 5 θέματα της Διεύθυνσης Προϊστορικών και Κλασικών Αρχαιοτήτων (με εισηγήτρια την Έλ. Κουντούρη) και από τα 16 συνολικά της Ημερήσιας Διάταξης.\nΕιδικότερα, από το Κεντρικό Αρχαιολογικό Συμβούλιο δόθηκε έγκριση για τη διενέργεια σωστικής ανασκαφής στο Νοτιοανατολικό άκρο της πλατείας Υπαπαντής, σε έκταση περί τα 160 τ.μ., θέση που δεν εμποδίζει την υλοποίηση του έργου της ανάπλασης, όπως έχει αποτυπωθεί στο τοπογραφικό διάγραμμα κι έχει προσδιοριστεί στην εγκεκριμένη μελέτη ανάπλασης του χώρου της πλατείας.\nΣτη συνεδρίαση του ΚΑΣ, η οποία ολοκληρώθηκε μετά τα μεσάνυχτα της Τρίτης στο θέμα της Καλαμάτας, έγιναν παρεμβάσεις από τον δήμαρχο Θανάση Βασιλόπουλο και τον Βασίλη Κοσμόπουλο, επικεφαλής της παράταξης “Καλαμάτα μπροστά”.\nΟ Δήμαρχος Καλαμάτας, ο οποίος υποστήριξε το θέμα, τασσόμενος παράλληλα στη δίχως προβλήματα εξέλιξη του έργου που αφορά την ανάπλαση της Πλατείας Υπαπαντής, σε δήλωσή του αναφέρει:\n«Είναι μία θετική εξέλιξη. Ως Δήμος, ως Δημοτική Αρχή, έχοντας σταθερή άποψη για το θέμα, προβήκαμε σε όλες τις απαιτούμενες ενέργειες ώστε να οδηγηθούμε στο συγκεκριμένο αποτέλεσμα. Να υπάρξει δηλαδή μία σωστική ανασκαφή στα 160 τ.μ. περίπου στο νοτιοανατολικό άκρο της πλατείας αλλά ταυτόχρονα να μην τεθεί σε κίνδυνο η υλοποίηση του μεγάλου έργου της ανάπλασης. Αντιμετωπίσαμε εξ αρχής το θέμα με ψυχραιμία, αποφύγαμε λαϊκισμούς και άλλους τακτικισμούς, πετυχαίνοντας τελικώς μία καλή εξέλιξη. Δηλαδή και το έργο να προχωρήσει κανονικά και να διενεργηθεί σωστική ανασκαφή στο εν λόγω προκαθορισμένο σημείο. Παρακολουθούμε το θέμα στενά, επεμβαίνουμε όπου κρίνεται αναγκαίο και ελπίζουμε σύντομα να ολοκληρωθεί η διαγωνιστική διαδικασία και να εκκινήσει το έργο που θα αλλάξει ριζικά την ευρύτερη περιοχή. Στόχος να αναβαθμιστεί ένα εμβληματικό σημείο για την πόλη, η πλατεία Υπαπαντής και φυσικά να είμαστε τυχεροί ώστε να αναδειχθούν τα όποια αρχαία κατάλοιπα υπάρχουν εκεί».\nΔΗΜΟΣ ΚΑΛΑΜΑΤΑΣ ΙΣΤΟΡΙΚΟ ΚΕΝΤΡΟ ΚΑΣ ΠΕΠ ΠΕΛΟΠΟΝΝΗΣΟΥ ΠΛΑΤΕΙΑ ΥΠΑΠΑΝΤΗΣ ΥΠ. ΠΟΛΙΤΙΣΜΟΥ


Πώς να βάζω concealer; To top μυστικό και η μέθοδος «ταπ ταπ...\nΈνας make up artist δείχνει ΠΩΣ να εφαρμόσουμε το concealer και σίγουρα ΔΕΝ ξέραμε.\nΓΡΑΦΕΙ: ΕΥΜΟΡΦΙΑ ΣΑΒΒΑΙΔΗ 20-03-2021\nΛοιπόν, «πώς να βάζω concealer;». Τα καλά νέα αυτού του άρθρου είναι πως, αν μέχρι τώρα το concealer δεν σου «καθόταν» καλά ή μετά από λίγες ώρες ήταν σα να μην έχεις βάλει, δεν φταίει απαραίτητα το προϊόν, ούτε χρειάζεται να ξοδέψεις μία περιουσία για νέο concealer.\nΔιάβασε επίσης: Tα 3 μυστικά τρικ του concealer\nΤα κακά νέα είναι πως το μυστικό βρίσκεται στην τεχνική, την οποία ΔΕΝ γνώριζες. Μέχρι τώρα. Και ποιο είναι αυτό; Aντί να βάζεις κονσίλερ και να το πασαλείβεις κάτω από τα μάτια σου, απλά το αγγίζεις ελαφρά με τις άκρες των δαχτύλων σου μέχρι να απορροφηθεί από την επιδερμίδα σου.\nΔιάβασε επίσης: 10 ΚΑΝΟΝΕΣ του concealer για να καλύψεις ατέλειες!\nΠΩΣ ΝΑ ΒΑΖΩ CONCEALER


ΠΑΓΚΥΠΡΙΟΣ ΣΥΝΔΕΣΜΟΣ ΟΠΑΔΩΝ ΑΕΚ -ΣΥΝΔΕΣΜΟΣ ΛΑΡΝΑΚΑΣ: ΚΟΡΕΝ ΤΟ ΝΕΟ ΟΝΟΜΑ..\nΕδώ και μέρες σας είχαμε ενημερώσει πως το θέμα της μεταγραφής του Ζεοβάνι έχει «παγώσει» και στην ΑΕΚ εξετάζουν και άλλες περιπτώσεις ποδοσφαιριστών που αγωνίζονται στην ίδια θέση, είναι πιο συμφέρουσες λύσεις και θα μπορούσαν να προσφέρουν όσα και ο Βραζιλιάνος. Μία από αυτές είναι και του Ρόμπερτ Κόρεν. Όπως αρχικά αποκάλυψε σλοβενικό δημοσίευμα, ο 29χρονος άσος της Γουέστ Μπρόμγουιτς, μένει ελεύθερος σε λίγες μέρες και ως εκ τούτου θα μπορεί να διαπραγματευτεί με όποια ομάδα επιθυμεί, με μία από αυτές να είναι η ΑΕΚ. Η είδηση αυτή επιβεβαιώθηκε από την ΠΑΕ άμεσα, τονίζοντας ουσιαστικά όλα αυτά που σας αναφέραμε εδώ και καιρό. Πως ο αντί-Ζεοβάνι έχει βρεθεί και ο δικέφαλος κινείται και για άλλες περιπτώσεις παικτών, πλην αυτή του Βραζιλιάνου. Μάλιστα, άμεσα έγιναν συνειρμοί πως το μεταγραφικό ταξίδι του Σταύρου Αδαμίδη και του Άρναρν Γκρέταρσον στην Αγγλία και οι περιπτώσεις ποδοσφαιριστών που εξετάζουν, περιέχουν και αυτή του Σλοβένου. Άλλωστε αν θέλουν να κλείσουν άμεσα την συγκεκριμένη υπόθεση με επιτυχία, θα πρέπει να «τρέξουν» καθώς από αύριο ο αρχηγός της Εθνικής Σλοβενίας θα βρίσκεται στη Νότιο Αφρική για να συμμετάσχει στο Μουντιάλ. Και πιθανόν καλές εμφανίσεις να προσελκύσουν και άλλους ενδιαφερόμενους.\nΠαρόλο που ο Ρόμπερτ Κόρεν μένει ελεύθερος από την Γουέστ Μπρόμγουιτς, η υπόθεσή του δεν είναι εύκολη. Στο ίδιο δημοσίευμα φιλοξενούνται δηλώσεις του εκπροσώπου του, στις οποίες αναφέρει: «Η Αγγλία παραμένει προτεραιότητα για τον πελάτη μου. Δεν εγκρίναμε πρόταση από την Μπλάκπουλ η οποία θ' αγωνιστεί στην Πρέμιερ Λιγκ τη νέα σεζόν. Ο λόγος είναι απλός. Είναι ακόμα πολύ νωρίς. Δεν υπάρχει κανένας λόγος για να βιαστούμε. Υπάρχει χρόνος και πιστεύω πως αξίζει να περιμένουμε. Είναι άριστη συγκυρία το γεγονός πως υπάρχει και το Παγκόσμιο Κύπελλο. Γίνονται διαπραγματεύσεις με δύο ομάδες της Πρέμιερ Λιγκ. Θα δούμε τι θα γίνει, τίποτα δεν είναι σίγουρο, όμως πιστεύουμε ότι θα καταλήξει στην καλύτερη δυνατή εξέλιξη», είπε ο Ζόραν Κρνέτα, ανεβάζοντας πολύ ψηλά των πήχη για την ΑΕΚ, με το δημοσίευμα της «ekipa.org», να τονίζει παράλληλα πως για τον Σλοβένο άσο ενδιαφέρονται επίσης και Φούλαμ, Σέλτικ, Νιουκάστλ, Γουλβς, Στόουκ Σίτι, Λέστερ, ενώ έχει απορριφθεί πρόταση της Μπλάκπουλ.\nΗμ. Γεν.: 20/9/1980\nΤόπ. Γεν.: Ράντλτζε ομπ Ντράβι, Σλοβενία\nPosted by ΚΩΣΤΑΣ-ΑΕΚ ΠΑΓΚΥΠΡΙΟΣ ΛΚΑΣ at 9:18 π.μ.


Τρεις κόκκοι άμμου στα γρανάζια του «μηχανισμού»\nΠολλοί εξακολουθούν να συζητούν για την κρίση του χρέους ως να πρόκειται για ένα αυτόνομο από την ευρύτερη αναπτυξιακή και πολιτική διαδικασία πρόβλημα.\nΗ φάση όμως αυτή έχει παρέλθει. Οι πρόσφατες αποφάσεις της συνόδου κορυφής και ιδίως η απόφαση της ΕΚΤ να παρεμβαίνει στις αγορές ομολόγων και να απορροφά κατά βούληση κρατικό χρέος υποδηλώνουν πως υπήρχαν περιθώρια διαπραγμάτευσης τα οποία όμως δεν αξιοποιήθηκαν από την ελληνική κυβέρνηση.\nΤο πρόβλημα πλέον δεν είναι το χρέος από μόνο του, αλλά ο συνδυασμός του με την ύφεση και την εντεινόμενη ανισοκατανομή των εισοδημάτων που προκαλούν τα μέτρα της κυβέρνησης και του μηχανισμού Ε.Ε. - ΔΝΤ. Μόνο με τη συνδυασμένη αντιμετώπιση αυτών των προβλημάτων μπορεί να υπάρξει διέξοδος. Διαφορετικά θα συμβεί ό,τι συνέβη σε πολλές χώρες της Λατινικής Αμερικής τη δεκαετία του '80: η ελληνική κοινωνία θα μένει καθηλωμένη στην παγίδα ενός αυτοτροφοδοτούμενου χρέους. Οπως και η τελευταία έκθεση του ΔΝΤ αναγνωρίζει, το δημόσιο χρέος, παρά τη βάρβαρη μεταφορά πόρων από την εργασία και τα λαϊκά στρώματα προς το χρηματοπιστωτικό κεφάλαιο, δεν πρόκειται να μειωθεί αλλά θα προσεγγίσει το 150% το 2013 και, αν η ύφεση αποδειχτεί βαθύτερη, μπορεί να υπερβεί και το 160%. Οι ετήσιοι τόκοι θα υπερβούν το 8% του ΑΕΠ, όταν τα έσοδα από τον ΦΠΑ δεν υπερβαίνουν το 7,6% (στοιχεία 2008).\nΟ «μηχανισμός» επομένως δεν απομακρύνει τον κίνδυνο της χρεοκοπίας, αλλά από θεωρητικός, που ήταν ώς πρόσφατα ο κίνδυνος αυτός, τον καθιστά πραγματικό. Τον εδραιώνει μάλιστα ως διαρκή πηγή τρόμου και εκφοβισμού της κοινωνίας και τον αξιοποιεί ως μοχλό εκβιασμού για την επιβολή νέων θυσιών και νεοφιλελεύθερων πολιτικών.\nΤα προγράμματα του ΔΝΤ όμως, όπου εφαρμόστηκαν, δεν είχαν μόνο οικονομικές συνέπειες. Τα προγράμματα αυτά αποσυνθέτουν τις κοινωνίες, διαλύουν κάθε έννοια «κοινωνικού συμβολαίου», καταρρακώνουν το διεθνές κύρος και αποδυναμώνουν τη διαπραγματευτική θέση της στοχοποιημένης χώρας. Τέτοια «τραύματα» δεν μπορούν να αποκατασταθούν με μικρές επιδιορθώσεις. Χρειάζεται λοιπόν να σκεφτούμε τη διέξοδο με όρους μιας τομής, μιας νέας αρχής, στη βάση ενός μακρόπνοου προγράμματος παραγωγικής ανασυγκρότησης, ριζικής αναδιανομής, μετασχηματισμού του κράτους, της διοίκησης, της οικονομίας, ανάκτηση εν τέλει της δυνατότητας αυτοπροσδιορισμού.\nΠώς όμως μπορούν να διαβρωθούν ή να ακυρωθούν στην πράξη τα καταστροφικά αποτελέσματα του «μηχανισμού» μέχρις ότου ωριμάσουν οι κοινωνικο-πολιτικοί όροι για μια τέτοια «νέα αρχή» και για την πλήρη απαλλαγή μας απ' αυτόν; Ας δούμε μερικές ιδέες.\n1 Ενας τρόπος είναι να αντισταθούμε στον αποπληθωρισμό των μισθών και να διεκδικήσουμε τον αποπληθωρισμό των τιμών, όπως εισηγείται ήδη ο κ. Η. Ιωακείμογλου του Δικτύου Αριστερών Οικονομολόγων. Αν ο στόχος ήταν πράγματι η ανταγωνιστικότητα της τιμής, τότε αυτός θα μπορούσε να επιτευχθεί με τη μείωση των τιμών και όχι των μισθών. Μπορεί λοιπόν να διαμορφωθεί ένα ισχυρό κίνημα κατά της ακρίβειας, κατά των καρτέλ, των μονοπωλίων και των συναφών κυβερνητικών πολιτικών; Αυτό θα ήταν ένας κόκκος άμμου στα γρανάζια του «μηχανισμού», διότι αν οι μισθοί υποχωρήσουν περισσότερο από τις τιμές, η ύφεση θα βαθύνει, η ανεργία θα αυξηθεί και εξ αυτού οι μισθοί θα μειωθούν περισσότερο. Αν όμως οι τιμές μπορούσαν να υποχωρήσουν περισσότερο από τους μισθούς, τότε αυτός ο φαύλος κύκλος θα μπορούσε να ακυρωθεί στην πράξη.\n2 Η ύφεση και η ανεργία, στη λογική των προγραμμάτων του ΔΝΤ, δεν είναι προβλήματα αλλά επιθυμητοί μηχανισμοί εκκαθάρισης και προσαρμογής του καπιταλισμού στις νέες συνθήκες. Μέσω της ύφεσης αναμένεται να πιεστούν οι μικρές αλλά και μεγάλες επιχειρήσεις, έτσι ώστε να εξαγοραστούν από άλλες και να επιταχυνθεί επομένως η συγκέντρωση του κεφαλαίου. Και μέσω της ανεργίας επιδιώκεται η πίεση στους μισθούς. Επομένως ό,τι αντιστρατεύεται αυτή τη λογική, ό,τι μπορεί να επιφέρει αύξηση της απασχόλησης, αποτελεσματική προστασία των ανέργων ή ενίσχυση της συλλογικής δύναμης των εργαζομένων είναι μέτρα σε θετική κατεύθυνση, όχι μόνο για τους ανέργους αλλά και για την κοινωνία συνολικά. Ηρθε η ώρα λοιπόν να ανακαλύψουμε εκ νέου την αξία των κλαδικών πολιτικών, της υποκατάστασης εισαγωγών μέσω διαρθρωτικών πολιτικών, τη διεκδίκηση πολιτικών για την κοινωνική κατοικία, την αναβάθμιση του περιβάλλοντος, τον οικολογικό μετασχηματισμό, τον αναπτυξιακό ρόλο και τον κοινωνικό έλεγχο των τραπεζών, αλλά και μορφές αυτοδιαχείρισης και συλλογικής ιδιοκτησίας που υπό όρους και προϋποθέσεις μπορούν να υπάρξουν και υπό συνθήκες καπιταλισμού.\n3 Στη λογική του «μηχανισμού» κεντρική παραμένει η ιδέα μιας ανάπτυξης που γίνεται μέσω δανεισμού. Ομως το μοντέλο αυτό επιτείνει την υπερχρέωση, δημόσια και ιδιωτική. Πρέπει να αντισταθούμε λοιπόν σ' αυτή την αδιέξοδη λογική και να διεκδικήσουμε μια ανάπτυξη μέσω αναδιανομής και νέου τύπου διαρθρωτικών πολιτικών για μια κοινωνία της αλληλεγγύης και μια οικονομία των αναγκών. Είναι καιρός να σκεφτούμε πολιτικές ικανοποίησης των αναγκών μέσω της διεύρυνσης των συλλογικών αγαθών αντί της θεοποίησης του καταναλωτισμού, του ιδιωτικού και της κοινωνικής σπατάλης. Είναι η κατάλληλη στιγμή να ξανασκεφτούμε τις ανάγκες μας, συλλογικές και ατομικές, πώς δημιουργούνται, ποιοι και πώς μας τις επιβάλλουν ως «υποχρεωτικές» και να προχωρήσουμε σε μια νέα αξιολόγηση και ιεράρχηση των αναγκών και του τρόπου ικανοποίησής τους.\nΗρθε η ώρα λοιπόν για μια ριζική αναδιανομή, όχι μόνο με βάση το εισόδημα αλλά με βάση την περιουσία, ανεξαρτήτως μορφής. Αυτό απαιτεί πλήρη απογραφή του πλούτου και της περιουσίας, δημόσιας και ιδιωτικής, μα και των πλουτοπαραγωγικών πηγών της χώρας, με τους νέους προσδιορισμούς που προσδίδουν σ' αυτές η οικολογική διάσταση και η κλιματική αλλαγή. Ας γίνει, λοιπόν, στη βάση αυτή, ένα πλήρες και καθολικό περιουσιολόγιο και ας συμπληρωθεί με ένα αξιόπιστο «πόθεν έσχες».\nΚαι μόνο αυτό αν γινόταν, δεν θα είχαμε ανάγκη ούτε «προστάτες» ούτε τριτεγγυητές ούτε τοκογλύφους. Ομως για να μην έχει κι αυτό την τύχη που είχε το «Κτηματολόγιο» ή το «Δασολόγιο» ή το «Χωροταξικό», ό,τι δηλαδή υποβοηθά τη χάραξη μιας δίκαιης πολιτικής, πρέπει να διεκδικηθεί, εδώ και τώρα, με αποφασιστικότητα.\nΕτσι θα βρει δικαίωση και το λαϊκό αίτημα «δεν πληρώνω». Αφού μόνο αν οι εγχώριοι έχοντες και κατέχοντες πιεστούν, μόνο τότε κάποια τμήματά τους θα αναγνωρίσουν την ανάγκη και για μια δίκαιη ρύθμιση του εξωτερικού δημόσιου χρέους.\nΜπορεί να υπάρξει λοιπόν σήμερα μια εναλλακτική οικονομική πολιτική; Προσπάθησα να δείξω με κάποια παραδείγματα πως ναι, μόνο που αυτή η εναλλακτική πολιτική δεν θα έχει καμιά δύναμη ή επιρροή όσο μένει ως μια εκφώνηση αφ' υψηλού. Θα αποκτά δύναμη και υπόσταση μόνο ως απάντηση σε ώριμες κοινωνικές ανάγκες, ως έκφραση μιας κοινωνικής δυναμικής, ως μια μαχητική και διεκδικήσιμη πολιτική στόχευση. Από την άλλη πλευρά και η κοινωνική οργή που ξεχειλίζει και οι κοινωνικοί αγώνες που αναπτύσσονται μπορούν να αποκτήσουν διάρκεια και αντοχή, αν πάρουν τη μορφή ενός μεγάλου ενωτικού κοινωνικού κινήματος αντίστασης· μιας αντίστασης όμως που διεξάγεται με βάση συγκεκριμένους, θετικούς, οραματικούς, αλλά και άμεσους, διεκδικήσιμους στόχους.\n* Πρώην βουλευτής ΣΥΡΙΖΑ\nΑναρτήθηκε από synmegara στις 7:13 μ.μ.\nΔήλωση του Προεδρου της Κ.Ο. του ΣΥΡΙΖΑ Αλ. Τσίπρ...\nΝα τους κάνουμε να πληρώσουν για την κρίση τους! ...\nΟμιλία Θ.Λεβέντη στο σχέδιο νόμου «Νέα αρχιτεκτον...\nΕπίκαιρη ερώτηση του Προέδρου της Κ.Ο. του ΣΥΡΙΖΑ...\nΤρεις κόκκοι άμμου στα γρανάζια του «μηχανισμού» ...\n«Η ενότητα της Αριστεράς σκιάζει το κάδρο της συν...\nΓια τη σύγχρονη ανανεωτική Αριστερά Του ΦΩΤΗ ΚΟ...\nΌλοι και Όλες στην Απεργία την Πέμπτη 20 Μα...\nΑν όχι τώρα, πότε; Αν όχι εδώ, πού; Αν όχι εμείς,...\nΑνακοίνωση της Πολιτικής Γραμματείας του ΣΥΝ Ότ...\nΔήλωση Παύλου Κλαυδιανού, Εκπροσώπου ...\nΗ ομιλία του Γρηγόρη Ψαριανού σήμερα κατά τη διάρ...\nΑΝΑΚΟΙΝΩΣΗ ΤΗΣ Κ.Ο. ΤΟΥ ΣΥΡΙΖΑ ΓΙΑ ΤΟ ΠΡΑΞΙΚΟΠΗΜΑ...\nΟμιλία Παν. Λαφαζάνη, Κοινοβ. Εκπροσωπου ΣΥΡΙΖΑ σ...\nΣύσταση Φορέα Δασοπροστασίας Επίκαιρη Ερώτηση Ν...\nΌλοι και Όλες στους δρόμους! ΑΝΑΚΟΙΝΩΣΗ Τ...\nΠρωτοβουλία Οικονομολόγων: Υπάρχουν εναλλακτικοί ...


Κορονοϊός: Πάνω από 13.000 οι νεκροί παγκοσμίως - «Να εντοπιστούν όσοι νοσούν» ζητά ο ΠΟΫ - Newsbomb - Ειδησεις - News\nΚΟΣΜΟΣ 22/03/2020 14:00\nΚορονοϊός: Πάνω από 13.000 οι νεκροί παγκοσμίως - «Να εντοπιστούν όσοι νοσούν» ζητά ο ΠΟΫ\nΚορονοϊός: Περισσότεροι από 305.000 άνθρωποι έχουν νοσήσει από τον κορονοϊό σε παγκόσμιο επίπεδο, ενώ περισσότεροι από 13.000 έχουν πεθάνει.\nΠΟΫ: Πρέπει να εντοπιστούν όσοι νοσούν\nΤην Παρασκευή ο Οργανισμός προειδοποίησε και τους νέους, αναφέροντας πως δεν είναι «ανίκητοι» μπροστά στην πανδημία του νέου κορονοϊού. Παράλληλα, τους έκανε έκκληση να περιορίσουν την κοινωνική ζωή τους για να προστατεύσουν τους πιο ευάλωτους.\n«Έχω ένα μήνυμα για τους νέους: δεν είστε ανίκητοι. Αυτός ο ιός μπορεί να σας οδηγήσει στο νοσοκομείο για εβδομάδες κι ακόμα και να σας σκοτώσει. Ακόμα κι αν δεν αρρωστήσετε, οι επιλογές που κάνετε στις μετακινήσεις σας μπορεί να αποτελέσουν ζήτημα ζωής και θανάτου για κάποιον άλλο» είπε ο Τέντρος Αντανόμ Γκεμπρεγέσους, σε μια διαδικτυακή συνέντευξη τύπου από τη Γενεύη.\nΕξάλλου, σύμφωνα με τον γενικό διευθυντή του ΠΟΫ, το παράδειγμα της Γουχάν, της εστίας της επιδημίας του κορωνοϊού στην Κίνα όπου τις τελευταίες ημέρες δεν καταγράφεται κανένα εγχώριο κρούσμα, είναι μια «ελπίδα» για τον κόσμο.\nΚορονοϊός: Έκλεισε και το Σέιχ Σου - Άμεση απαγόρευση κυκλοφορίας απόφασισε η Περιφέρεια\nΚορονοϊός: Φτάνουν στην Πάτρα Έλληνες από την Ιταλία-Το σχέδιο για τη μεταφορά τους και η καραντίνα\nΚορονοϊός: Ισπανία όπως... Ιταλία! Δραματική αύξηση των νεκρών - 394 νεκροί σε ένα 24ωρο


RC-CAFE: 12 Σεπ 2009\nWeird Tape Effect - Ένα έξυπνο τρικ.\nΕίστε στο γραφείο σας και μπροστά σας υπάρχει ένα τζάμι με αμμοβολή που δεν σας επιτρέπει να βλέπετε τι γίνεται στην άλλη πλευρά? Κανένα πρόβλημα.\nΕάν έχετε λίγη διαφανή κολλητική ταινία (σελοτέιπ), μπορείτε να κάνετε το αδιαφανές τζάμι, διαφανές!\nΠτήση μαχητικού αεριωθούμενου χωρίς το προστατευτικό γυαλί.\nΑυτές οι φωτογραφίες, όσο κι αν φαίνονται απίθανες, είναι πραγματικές και τραβήχτηκαν κατά τη διάρκεια των γυρισμάτων μιας ταινίας με ρωσική συμμετοχή αεριωθούμενων μαχητικών.\nΈνα πλάνο της ταινίας απαιτούσε το αεροπλάνο να πετάει με ανοιχτό το cockpit(!), χωρίς το προστατευτικό γυαλί. Για το λόγο αυτό μισθώθηκαν 2 άριστοι πιλότοι της πολεμικής αεροπορίας.\nΈτσι, και ενώ το αεριωθούμενο βρισκόταν στον αέρα, ο ένας εκ' των 2 πιλότων, σύμφωνα με το σενάριο, ενεργοποίησε την εκτίναξη του καθίσματος του, αφήνοντας την διακυβέρνηση του σκάφους στον άλλο πιλότο.\nΠληροφοριακά, η μέγιστη ταχύτητα που έχει επιτευχθεί με αεροσκάφος χωρίς το σκέπαστρο, είναι περίπου 2 MAX (δηλαδή, 2 φορές την ταχύτητα του ήχου). Με τέτοια ταχύτητα, μπορεί να πάρει φωτιά το γάντι του πιλότου, εάν τολμήσει να το βγάλει έξω, λόγο της τεράστιας τριβής με τον αέρα. (αν του μείνει στην θέση του).\nΣτην πρόσφατη έκθεση της πολεμικής αεροπορίας των ΗΠΑ με τίτλο "Πτητικό σχέδιο μη επανδρωμένων αεροπορικών συστημάτων 2009-2047", περιγράφεται ένα ρομποτικό ιπτάμενο όχημα το οποίο θα μπορεί να πετάει πάνω από ένα στόχο και να αποφασίζει για το αν πρόκειται να εξαπολύσει επίθεση ή όχι και όλα αυτά χωρίς ανθρώπινη παρέμβαση.\nΗ έκθεση σημειώνει οι άνθρωποι θα παρακολουθούν απλώς την εξέλιξη και δεν θα συμμετέχουν ούτε θα αποφασίζουν γι' αυτήν και ότι οι εξελίξεις στην τεχνητή νοημοσύνη θα επιτρέψουν στα συστήματα να παίρνουν πρωτοβουλίες επάνω στην μάχη και να ενεργούν με νόμιμη και βάση κανόνων βία.\n"Ο προγραμματισμός των ρομποτικών μηχανών θα είναι επικεντρωμένος στον άνθρωπο, με αυτούς τους δεύτερους να μπορούν να παρακολουθούν την εκτέλεση και να διατηρούν την εξουσία και την δυνατότητα να παρακάμπτουν το σύστημα".\nΕξαφανίστε τις πόρτες του αυτοκινήτου σας.\nΗ εταιρεία JATECH, LLC ειδικεύεται σε κάτι αρκετά πρωτότυπο. Μπορεί να εξαφανίσει τις πόρτες σε οποιοδήποτε τύπο αυτοκινήτου!\nΗ τεχνολογία που ονομάζεται "Retractable Car Door", εξαφανίζει κυριολεκτικά τις πόρτες, οι οποίες μαζεύονται συρόμενα μεταξύ του σασί και των καθισμάτων. Ιδανικό για άτομα με κινητικά προβλήματα αλλά και για φιγουρατζήδες.\nJetLev - Πετάξτε με την βοήθεια του νερού.\nΜπλε, πράσινη και κόκκινη... Μπύρα!\nΜην με ρωτήσετε που. Σίγουρα θα το έχετε καταλάβει. Φυσικά στην Ιαπωνία. Και ναι, όντος πρόκειται για μπύρα και όχι για απορρυπαντικό με μπλε, πράσινους και κόκκινους κόκκους.\nΗ Ιαπωνική ζυθοποιία Hokkaido Abashiri, κυκλοφόρησε μια μπύρα σε τρία χρώματα: μπλε (Ryuhyou Draft), κόκκινο (Hamanasu Draft) και πράσινο (Shiretoko Draft). Όπως αναφέρουν, έχουν βρει μια χρήση για τα παγόβουνα που πλέουν στα ανοιχτά της Ιαπωνίας. Θα τα λιώνουν και θα χρησιμοποιούν το νερό για να φτιάξουν την πρώτη στον κόσμο, μπλε μπύρα. Όσοι την δοκίμασαν, υποστηρίζουν ότι η γεύση της μπύρας είναι πολύ καλή. Η μπλε μπύρα περιέχει επίσης μια ποσότητα από φύκια.\nΗ πράσινη μπύρα, είναι επίσης από φύκια, καθώς και από λυκίσκο και περιέχει ένα μείγμα από φυτά της χερσονήσου Siretoko.\nΗ κόκκινη μπίρα τέλος περιέχει ανθοκυάνες φυσικές χρωστικές ουσίες που βρίσκονται στα φυτά και στους καρπούς.\nΤα ακουστικά "ψείρες" που θα ταρακουνήσουν κυριολεκτικά το κρανίο σας.\nΗ Ιαπωνική εταιρία Thanko ανακοίνωσε τα ακουστικά Vonia EMP-708LITE τα οποία μεταδίδουν τον ήχο απευθείας στον εγκέφαλο σας, δονώντας τα οστά του κρανίου. Οι δονήσεις δηλαδή μεταφράζονται από τον εγκέφαλο σε μουσική.\nΑν και δεν νομίζω να έχει σημασία να αναφέρουμε κάποιο άλλο χαρακτηριστικό, εντούτοις να πούμε ότι είναι αδιάβροχα μέχρι τα 5 μέτρα βάθος και ότι προσφέρονται στην εξαιρετικά χαμηλή τιμή των 45 δολαρίων (4280 γιεν).\nΤο Window Phone είναι μια ιδέα κινητού τηλεφώνου, που είναι σε θέση να μεταλλαχτεί η εμφάνιση του όπως ένα κανονικό παράθυρο σύμφωνα με τις καιρικές συνθήκες του περιβάλλοντος. Το τηλέφωνο είναι σχεδιασμένο από ένα λεπτό διαφανές πλαστικό φύλλο που παραμένει διαφανές κατά την διάρκεια μιας ηλιόλουστης μέρας, γίνεται υγρό κατά την διάρκεια μιας βροχερής ημέρας και διατηρεί μια θολούρα κατά την διάρκεια μιας χιονώδους ημέρας. Ο χρήστης μπορεί να σχηματίσει ένα γράμμα ή να σχηματίσει μια εικόνα στο τηλέφωνο σύμφωνα με τις καιρικές συνθήκες ώστε να σχηματίσει τον ανάλογο χαρακτήρα για να το περάσει μέσα στο κείμενο SMS, όπως βλέπετε στις παρακάτω φωτογραφίες.\nKopi Luwak - Ο ακριβότερος καφές του κόσμου.\nΌταν λέω καφές, δεν εννοώ το φλιτζάνι, αλλά τους κόκκους που αλέθονται για να γίνουν καφέ. Το όνομα του είναι Kopi Luwak και αυτό που τον κάνει τόσο ιδιαίτερο, είναι ο τρόπος παρασκευής του.\nΟ καφές, γίνεται από βατόμουρα που έχουν καταναλωθεί και έχουν περάσει από το πεπτικό σύστημα(!) της ασιατικής Palm Civet - Paradoxurus hermaphroditus (μοσχογαλή) και άλλων ομοειδών του. Η μοσχογαλή τρώει τα μούρα, τα οποία δεν μπορεί να χωνέψει το πεπτικό της σύστημα και τα αποβάλει.\nΣτην φωτογραφία βλέπετε τα κόπρανα πριν την επεξεργασία.\nΠοια είναι η τιμή του? Τον καφέ θα τον πληρώσετε από 100 - 600 δολάρια για τα 450 γραμμάρια! (δεν θέλω να ξέρω πόσο κοστίζει το ένα φλιτζάνι καφέ...)\n"Υπάρχει και μια αναφορά για τον καφέ στην ταινία "The Bucket List" με τον Jack Nicholson και Morgan Freeman.\nΧρυσά αυτοκίνητα στους δρόμους της Μόσχας.\n10 X-treme φωτογραφικές μηχανές και κάμερες.\nΗ εξέλιξη της τεχνολογίας, δημιούργησε κάμερες, ικανές να αντεπεξέλθουν σε οποιεσδήποτε ανάγκες και συνθήκες. Από την πρώτη κάμερα που χρησιμοποιήθηκε στο διάστημα, μέχρι τις μικροσκοπικές που μπαίνουν στο σώμα μας, όλες, μας έχουν προσφέρει μοναδικές εικόνες και γνώσεις, από "κόσμους" που θα ήταν αδύνατον να τους δούμε, κάτω από άλλες συνθήκες.\nΗ NASA χρησιμοποίησε μια τροποποιημένη Hasselblad 500ELs με φακό Carl Zeiss, την οποία χρησιμοποίησαν οι αστροναύτες του Apollo 11 στο φεγγάρι.\nΟνομάζεται Mars Descent Imager (MARDI) και είναι η φωτογραφική μηχανή που χρησιμοποιήθηκε στο Mars Phoenix το 2007 και 2008.\nΟνομάζεται Phoenix's Surface Stereo Imager, και δημιουργήθηκε από το πανεπιστήμιο της Αριζόνας. Με αυτήν την μηχανή τραβήχτηκαν όλες οι στερεοσκοπικές φωτογραφίες που τράβηξε το Phoenix από τον κόκκινο πλανήτη.\nΟνομάζεται ORCA Eye και είναι μια κάμερα που χρησιμοποιείται για να φωτογραφίσει τα βιο-φωτοβόλα πλάσματα του βυθού σε βάθος 1500 μέτρων περίπου.\nΜερικές φωτογραφικές μηχανές της σειράς Ultima APX μπορούν να καταγράψουν παραπάνω από 10,000fps, δημιουργώντας θεαματικά αποτελέσματα.\nΦωτογραφίστε με την μεγαλύτερη non-digital, non-enlarged φωτογραφική μηχανή του κόσμου, την Great Picture pinhole camera.\nΑυτός ο μικρός βολβός, που βλέπετε τοποθετημένο σε έναν άνθρωπο αντί για το αυτοκινητάκι της Google, κατασκευάστηκε από την MEDIA Immersive, και κάνει ακριβώς ότι και η μηχανή που χρησιμοποιεί η Google για το Street view. Τραβάει φωτογραφίες 360 μοιρών.\nΕιδικά κατασκευασμένη για να αντέχει σε θερμοκρασία 4250 βαθμών, αυτή η κάμερα που ονομάζεται Lenox Firesight Pultz watercooled, μπορεί να βγάλει πολύ "καυτές" φωτογραφίες.\nΟνομάζεται Pan-STARRS PS1 και χρησιμοποιείται κυρίως στα τηλεσκόπια για να φωτογραφίσει τα αστέρια, μιας και τραβάει φωτογραφίες 1.6 gigapixel!\nΗ φωτογραφική μηχανή-ενδοσκόπιο Sayaka, μπορεί να τραβήξει 25-30 καρέ ανά δευτερόλεπτο από το ευαίσθητο εσωτερικό έντερο σας.\nΠτήση μαχητικού αεριωθούμενου χωρίς το προστατευτι...\nΡομποτικά πολεμικά αεροσκάφη με τεχνητή νοημοσύνη ...\nΤα ακουστικά "ψείρες" που θα ταρακουνήσουν κυριολε...\nBuckyBall, και αφήστε ελεύθερη την φαντασία σας.\nΟ μύθος των υποσυνείδητων μηνυμάτων.\nΠως να δώσετε σχήμα στα φρούτα σας.\nΤο ακριβότερο σκάκι του κόσμου.\n10 πράγματα που δεν πρέπει να κάνετε σαν συνοδηγός.\nΟι "σιωπηλές ντίσκο" κατακτούν την Μ.Βρετανία και ...\nUSB Stick... εντομοαπωθητικό!\nΈξυπνο διαφημιστικό πόστερ από strip club του Παρι...\n"Έπρεπε και τα παιδιά των πολιτικών να πηγαίνουν σ...\nTo μεγαλύτερο κουνέλι του κόσμου\nΣτίχοι: Γιάννης Μηλιώκας Μουσική: Γιάννης Μηλιώκ...\nΠερίεργοι φακοί επαφής


PANELIAKOS, Boston USA: ΝΕΑ - ΕΠΙΚΑΙΡΟΤΗΤΑ, Τρίτη, 7 Αυγούστου, 2018\nΝΕΑ - ΕΠΙΚΑΙΡΟΤΗΤΑ, Τρίτη, 7 Αυγούστου, 2018\nΑμοργός: Ακυβέρνητο ιστιοφόρο λόγω μηχανικής βλάβης. Ακυβέρνητο εξαιτίας μηχανικής βλάβης, έμεινε το απόγευμα της Δευτέρας ένα ιστιοφόρο, με έξι επιβαίνοντες, στο νησί της Αμοργού.\nΠνιγμός ηλικιωμένης σε παραλία της Ναυπάκτου. Μια λουόμενη ανασύρθηκε χωρίς τις αισθήσεις της από τη θαλάσσια περιοχή Γριμπόβου, στη Ναύπακτο. .\nΝέα Σμύρνη: Ένας τραυματίας από έκρηξη φιάλης υγραερίου σε διαμέρισμα . Ένας 44χρονος άνδρας νοσηλεύεται στο «Λαϊκό» καθώς τραυματίστηκε από έκρηξη φιάλης υγραερίου.\nΦωτιά σε ξενοδοχείο στην Χαλκοκονδύλη, ένα άτομο διακομίστηκε σε νοσοκομείο. Λίγο μετά τις 21:00 η φωτιά τέθηκε υπό μερικό έλεγχο.\nΕγκρίθηκε δαπάνη 3 εκατ. ευρώ για κουνουποκτονίες στην Αττική έως το 2020. Η Περιφέρεια Αττικής διαβεβαιώνει πως ψεκασμοί σε οικολογικά προστατευόμενες περιοχές και σε περιοχές περιαστικά όλων των Δήμων διενεργούνται από τον Μάρτιο.\nΣτο λιμάνι Αλχεθίρας κατευθύνεται πλοίο ισπανικής ΜΚΟ με 87 μετανάστες. Προς το λιμάνι Αλχεθίρας, στη νότια Ισπανία, κατευθύνεται το πλοίο της ισπανικής ΜΚΟ ProActiva Open Arms, για να αποβιβάσει 87 μετανάστες που διασώθηκαν στη θάλασσα την Τετάρτη, στα διεθνή ύδατα ανοικτά της Λιβύης.\nΤούρκοι και Αμερικανοί αξιωματούχοι θα έχουν συνομιλίες στην Ουάσινγκτον. Η Άγκυρα και η Ουάσινγκτον έχουν καταλήξει σε προσυμφωνίες για ορισμένα ζητήματα, πρόσθεσε το ίδιο τηλεοπτικό δίκτυο, χωρίς να υπεισέλθει σε λεπτομέρειες.\nΕρντογάν: Θα κάνουμε αυτό που ξέρουμε στη Μεσόγειο. «Η Τουρκία θα κάνει αυτό που ξέρει στη Μεσόγειο», δήλωσε ο Ταγίπ Ερντογάν, επαναφέροντας στο προσκήνιο την πρόθεσή του για έναρξη γεωτρήσεων.\nΟ Ροχανί απορρίπτει το άνοιγμα Τραμπ λίγο πριν ενεργοποιηθούν οι κυρώσεις. «Οι συνομιλίες χρειάζονται εντιμότητα [...] Οι ΗΠΑ επιβάλλουν εκ νέου κυρώσεις στο Ιράν και αποσύρονται από την πυρηνική συμφωνία και μετά θέλουν να κάνουν συνομιλίες μαζί μας», δήλωσε ο ιρανός πρόεδρος, λίγες ώρες πριν ενεργοποιηθεί ο πρώτος γύρος αμερικανικών κυρώσεων.\nΣυμφωνία Κύπρου με Αίγυπτο για υποθαλάσσιο αγωγό φυσικού αερίου. Την ίδια στιγμή, σύμφωνα με το ΡΙΚ, αλλαγές στην στην αναλογία ποσοστών στα έσοδα ζητά από την Λευκωσία η εταιρεία Noble, που διαχειρίζεται το κοίτασμα Αφροδίτη.\nΜητσοτάκης: Δέσμευση ΝΔ για μείωση του ΦΠΑ στην εστίαση. Σε πρώτη φάση ο συντελεστής θα πέσει στο 13% και στη συνέχεια στο 11%. .\nΑιτήματα στον Τσίπρα έθεσαν οι πυρόπληκτοι. Σε αναρτήσεις του στο Twitter ο Αλέξης Τσίπρας σημείωσε πως η συνάντηση ήταν «πολύ εποικοδομητική». «Κανένας και τίποτα δε θα ξεχαστεί», προσέθεσε.\nΚοντονής για Κουφοντίνα και Ξηρό: Ισορροπημένη αντεγκληματική πολιτική. Aνακοίνωση απάντηση στην αξιωματική αντιπολίτευση για το θέμα της μεταγωγής ενός ακόμη από τους πολυισοβίτες καταδικασθέντες για τη 17Ν εξέδωσε το υπουργείο Δικαιοσύνης, υπερμηνόμενο τους χειρισμούς των αρμοδίων υπηρεσιών του για τις μεταγωγές.\nΧρηστίδης: Δεν υπάρχει χώρος για στυγνούς προπαγανδιστές σαν τον Πολάκη. Στις πρόσφατες δηλώσεις του κ. Πολάκη, αναφέρθηκε, εκτός των άλλων, ο εκπρόσωπος Τύπου του Κινήματος Αλλαγής Παύλος Χρηστίδης σε συνέντευξη του στην εφημερίδα «Φιλελεύθερος» , αναφέροντας ότι έχει διαπράξει ύβρη με όσα είπε και το γνωρίζει. Μιλάει για να διχάσει, να ρίξει δηλητήριο, να αποσπάσει την προσοχή από τις ευθύνες των ΣΥΡΙΖΑΝΕΛ .\nΝΔ για Ξηρό: Συστηματικά στοργή της κυβέρνησης στους τρομοκράτες δολοφόνους. «Μια κυβέρνηση ανίκανη και κυνική, που δεν μπορεί να προσφέρει στοιχειώδη ασφάλεια στους Έλληνες».\nΠώς χρησιμοποιήθηκαν τα χρήματα του τρίτου Μνημονίου. Πρώτη προτεραιότητα, μακράν, ήταν η εξυπηρέτηση του χρέους...\nΕκταμιεύτηκε η τελευταία δόση στήριξης 15 δισεκ. ευρώ. Τα 9,5 δισεκατομμύρια ευρώ θα διοχετευτούν στο δημοσιονομικό «μαξιλαράκι» που συγκροτεί η κυβέρνηση το οποίο, σύμφωνα με τον #ESM, θα κρατήσει για περίπου 22 μήνες.\nFAZ: Κακά νέα για την Αθήνα · «Ξεροκέφαλος» ο Τσίπρας. Η απόδοση των δεκαετούς κρατικού ομολόγου ξεπερνούσε τη Δευτέρα το 4% (4,09%).\n"Καρφί" ΔΝΤ σε Γερμανία για το εμπορικό της πλεόνασμα . Η απροθυμία της Γερμανίας να μειώσει το εμπορικό της πλεόνασμα συμβάλλει στην ένταση στο θέμα του εμπορίου και ενισχύει τους κινδύνους που θα μπορούσαν να υπονομεύσουν την παγκόσμια χρηματοπιστωτική σταθερότητα, δήλωσε ο Μορίς Όμπστφελντ, επικεφαλής οικονομολόγος στο Διεθνές Νομισματικό Ταμείο.\nΚωδικός Τρίαινα: Η Συντονισμένη επιχείρηση της ΑΑΔΕ στην Μύκονο. Απόβαση στη Μύκονο έχουν κάνει από χθες 56 στελέχη της Ανεξάρτητης Αρχής Δημοσίων Εσόδων (ΑΑΔΕ) και της Οικονομικής Αστυνομίας.\nΤέλος από την εθνική Ελβετίας ο Μπεχράμι. Τον παραγκωνισμό του από τον ομοσπονδιακό τεχνικό της εθνικής Ελβετίας Βλαντιμίρ Πέτκοβιτς γνωστοποίησε ο διεθνής μέσος Βαλόν Μπεχράμι, ένα μήνα μετά την καλή παρουσία της ομάδας στο μουντιάλ της Ρωσίας.\nΣτο ΟΑΚΑ οριστικά η έδρα του Παναθηναϊκού με νέα «καρφιά» για Ερασιτέχνη!. Η πράσινη ΠΑΕ ανακοίνωσε την μετακόμιση του ποδοσφαιρικού τμήματος από τη Λεωφόρο στο ΟΑΚΑ. Δεύτερη έδρα δηλώθηκε η Ριζούπολη, νέα καρφιά κατά Ερασιτέχνη.\nΟι τρελές απαιτήσεις της κυρίας Βέρνμπλουμ . Δημοσίευμα φέρνει στο προσκήνιο μερικές από τις… τρέλες της γυναίκας του Σουηδού μέσου.\nΔεν τα κατάφερε η Σάκκαρη στον τελικό. Μια εξαιρετική πορεία δεν είχε.. ασορτί κατάληξη για τη Μαρία Σάκκαρη στον τελικό του τουρνουά της WTA στο Σαν Χοσέ.\nΈχασε, αλλά άφησε υποσχέσεις ο Παναθηναϊκός. Λύγισε, αλλά… Ο Παναθηναϊκός ήταν διπρόσωπος κόντρα στην Ομόνοια, ηττήθηκε με 1-0 ελέω Ντάρμπισιρ, αλλά με την ενθαρρυντική εικόνα (τηρουμένων των αναλογιών) του β’ μέρους άφησε υποσχέσεις.


Η ΣΦΗΚΑ: Αναζητώντας το λαϊκό πολιτισμό\nΟ λαϊκός πολιτισμός, μας μαθαίνει να χαρίζομε απλόχερα, στις στενάχωρες και στερημένες γυναίκες, τα φιλιά που ονειρεύονται και δεν γεύτηκαν στα χείλη τους. Μαθαίνομε πως οι ζωντανές παραδόσεις ανοίγουν δρόμους για την αναζήτηση της ουσίας, της νέας δημιουργίας και αναδημιουργίας. Σαν μάθομε καλά τη γλώσσα, το λαϊκό πολιτισμό, μπορούμε να συμμετέχομε στο αλησβερίσι των παγκόσμιων πολιτισμών. Οι κοινωνίες είναι πολυμορφικές και πολυπολιτισμικές. Ο δικός μας πολιτισμός είναι η ταυτότητα μας, η δική μας πρόταση, που πρέπει να ανανεώνεται και να εξελίσσεται συνεχώς, ερχόμενη σε επαφή με τους άλλους πολιτισμούς.\nΟ λαϊκός άνθρωπος αναζητά το όμορφο, τις χαρές και το παιγνίδι της ζωής. Αναζητά να βάζει ζωή στα χρόνια του και να γλεντά ακόμη και τα βάσανα του. Στελιώνομε στιχάκια και μουσικές για τις καλές παρέες, που είναι το καλύτερο γιατροσόφι στις μοντέρνες κοινωνικές ασθένειες και καταθλίψεις. Αναζητούμε τα μυστικά και τους θησαυρούς στα παλιά σεντούκια. Κι όπως διαβαίνουν οι καιροί και οι χρόνοι, παλιές και νέες δημιουργίες γίνονται προσευχές που βάζουν άγιες φωτιές στο νου και στην καρδιά.\nΠλέων ἐπὶ οἴνοπα πόντον ἐπ' ἀλλοθρόους ἀνθρώπους (Ομηρος)


Τέξας: Οργή για τα λάθη των αστυνομικών στο σχολείο - Άργησαν να δράσουν ενώ ο Ράμος έσπερνε τον θάνατο! - Ηλεία Live! Όλες οι ειδήσεις και τα νέα της Ηλείας και της Ελλάδας\nLIVE 06/07/2022 | 13:16\nΕρωτηματικά εγείρονται για την αντίδραση της αστυνομίας στο μακελειό σε σχολείο του Τέξας.\nΠαρότι μαθητές και εκπαιδευτικοί βρήκαν την ψυχραιμία να καλέσουν έξι φορές την άμεση δράση, υπήρξε ιδιαίτερη καθυστέρηση. Συγκεκριμένα, 19 αστυνομικοί περίμεναν σε έναν διάδρομο για σχεδόν μία ώρα πριν μπουν στην αίθουσα. Την ίδια στιγμή, ο 18χρονος Σαλβαδόρ Ράμος έσπερνε τον θάνατο με το ημιαυτόματο τουφέκι εφόδου AR-15. Αλγεινή εντύπωση προκάλεσε η δικαιολογία του διοικητή της περιοχής.\nΣε ερώτηση δημοσιογράφου γιατί υπήρξε αυτή η κωλυσιεργία, απάντησε ότι οι αστυνομικοί θεώρησαν ότι «τα παιδιά δεν διέτρεχαν πλέον κίνδυνο». «Όπως αποδείχθηκε, τώρα, ασφαλώς και δεν ήταν η σωστή απόφαση. Ήταν η λάθος απόφαση. Τελεία και παύλα», παραδέχτηκε. Οι κλήσεις προς την αστυνομία ξεκίνησαν από τις 12.03 το μεσημέρι. Σε αυτές μαθητές ενημέρωσαν λεπτομερώς για την κατάσταση. «Κάποιος πυροβολεί και σκοτώνει. Υπάρχουν ακόμα ζωντανοί εγκλωβισμένοι σε μία τάξη», είπε ψυθυριστά ένα παιδί.\nΗ αστυνομία δεν μπήκε στην τάξη, παρά 50 λεπτά αργότερα.\nΜία ομάδα κρούσης χρησιμοποίησε κλειδιά από έναν θυρωρό για να ανοίξει την κλειδωμένη πόρτα και να σκοτώσει τον Ράμος. Οργή προκαλεί και η απερισκεψία ενός αστυνομικού να φωνάξει πριν ακόμα εξολοθρευτεί το θύμα για το «αν είναι κανείς ζωντανός». Το κορίτσι που απάντησε, ενώ μέχρι τότε κρυβόταν, δολοφονήθηκε εν ψυχρώ από το δράστη.\nΤην ίδια στιγμή, συνεχίζονται οι εκκλήσεις για περιορισμό της οπλοκατοχής.\nΑίσθηση προκάλεσε η γιαγιά ενός θύματος, της 10χρονης Αμερί Γκάρσα, η οποία με δάκρυα στα μάτια ζήτησε να σταματήσει επιτέλους αυτή η ανούσια αιματοχυσία. Ο σύζυγος της μίας εκ των δύο εκπαιδευτικών που έχασαν τη ζωή τους στην επίθεση, πέθανε δύο 24ωρα αργότερα. Η καρδιά του τον πρόδωσε, με φίλους και συγγενείς να δηλώνουν ότι «δεν άντεξε τόσο πόνο».\nΜεγάλη συζήτηση γίνεται και για τα σόσιαλ μίντια.\nΟ δράστης είχε αναρτήσει φωτογραφίες, αλλά και δηλώσεις που φανέρωναν τα φρικιαστικά του σχέδια και, όμως, δεν παρενέβη κανείς. Ακόμα χειρότερα, η εφημερίδα New York Times αποκάλυψε ότι μιλούσε μέσω μίας εφαρμογής με εφήβους από όλο τον κόσμο και την Ελλάδα. Μία νεαρή Γερμανίδα αποκάλυψε ότι της είχε εξομολογηθεί τόσο το σχέδιό του, όσο και της είχε στείλει φωτογραφίες από τα όπλα που είχε αγοράσει.\nΟ Τζο Μπάιντεν αναμένεται να επισκεφτεί το σχολείο και την περιοχή την Κυριακή.\nΤην ίδια στιγμή, λίγα χιλιόμετρα μακριά θα πραγματοποιείται το ετήσιο συνέδριο της NRA, του πανίσχυρου λόμπι υπέρ της οπλοκατοχής. Παρά την τραγωδία, οι οργανωτές δεν ακύρωσαν το συνέδριο, λέγοντας ότι ήδη αναγκάστηκαν να αλλάξουν τα σχέδιά τους εξαιτίας της πανδημίας. Εκατοντάδες διαδηλωτές, συγκεντρώθηκαν στο Χιούστον έξω από τον χώρο για να εκφράσουν τον αποτροπιασμό τους.\nΟ Ρεπουμπλικανός κυβερνήτης του Τέξας, πάντως, δήλωσε ότι θα συμμετάσχει, στηρίζοντας έτσι το λόμπι. Εντωμεταξύ, φρίκη προκαλούν οι περιγραφές των επιζώντων. Μικρά παιδιά περιγράφουν πώς κρύβονταν κάτω από θρανία. Ένα μικρό κορίτσι αναγκάστηκε να καλυφθεί με το αίμα της νεκρής φίλης της, παριστάνοντας ότι έχει πεθάνει. Ο δράστης πέρασε από δίπλα της και την σκούντηξε με το πόδι του για να βεβαιωθεί ότι είναι νεκρή.\nTags Σχολείο, Μακελειό, Τέξας


Ιδιοκτήτης μπαρ αντικατέστησε το καλαμάκι με μακαρόνια – PyliNews\nHome Κόσμος Ιδιοκτήτης μπαρ αντικατέστησε το καλαμάκι με μακαρόνια\nΕίναι γεγονός! Αυτός ο ιδιοκτήτης μπαρ είπε «όχι» στα καλαμάκια και «ναι» στα άψητα μακαρόνια. Δείτε το βίντεο και θα καταλάβετε…\nΜη τολμήσει κανείς και φάει το μακαρόνι που σερβίρεται στο μπαρ του Brace & Browns, αφού είναι άψητο και χρησιμοποιείται αποκλειστικά για καλαμάκι! Πάνω από 8 δισεκατομμύρια καλαμάκια χρησιμοποιούνται καθημερινά στην Μεγάλη Βρετανία. Έτσι, για να τα αντικαταστήσει, αυτός ο ιδιοκτήτης, κατέληξε ότι τα μακαρόνια είναι η ιδανική λύση.\n«Αρχικά, δοκιμάσαμε τα καλαμάκια από χαρτί. Όμως οι πελάτες δεν έμειναν ικανοποιημένοι γιατί έπρεπε να πιουν το ποτό τους μέσα σε 20 δευτερόλεπτα αφού έλιωναν σε χρόνο ντε τε! Μετά ανακαλύψαμε τα μεταλλικά καλαμάκια όμως ήταν πανάκριβα… Τα δοκιμάσαμε όλα μέχρι που καταλήξαμε ότι η πιο κατάλληλη λύση για τους πελάτες αλλά και πιο οικονομική για εμάς ήταν τα μακαρόνια!», δηλώνει ο ιδιοκτήτης του μπαρ που βρίσκεται στο Bristol.\nΟι πελάτες δηλώνουν ότι το μακαρόνι δεν επηρεάζει τη γεύση του ποτού. Προσοχή όμως γιατί όσοι έχουν δυσανεξία στη γλουτένη δεν πρέπει να τα χρησιμοποιούν!


Η «μαγική φόρμουλα» της διακυβέρνησης | Γνώμες | News 24/7\nΔιαβάστε ένα άρθρο (συμμετοχή στις "Γνώμες" του NEWS 247) για τον "μαγικό ζωμό" της κυβέρνησης, μέσω του οποίου επιχειρεί να γαντζωθεί στην εξουσία και το πικρό ποτήρι που θα πιει ο λαός\n13 Ιουλίου 2012 17:15\nΣτην Ελβετία, λέει, οι πολιτικοί είχαν ανακαλύψει τη «μαγική φόρμουλα» της διακυβέρνησης ήδη από το 1959. Μ’ αυτή τη φράση χαρακτήριζαν την παράδοση στελέχωσης του επταμελούς κυβερνητικού συμβουλίου από εκπροσώπους των τεσσάρων μεγαλύτερων κομμάτων που αναδεικνύονταν στις εκλογές.\nΤα τρία πρώτα κόμματα έπαιρναν από δύο θέσεις στο συμβούλιο και το τέταρτο κόμμα έπαιρνε μία. Τα μέλη του συμβουλίου συνήθως ήταν πρόσωπα ευρύτερης αποδοχής, ενώ η διαχείριση του δημόσιου βίου γινόταν στη βάση «αμοιβαίων συμβιβασμών και υποχωρήσεων».\nΤο σύστημα συμπλήρωνε μια σειρά συχνών δημοψηφισμάτων, που επέτρεπαν την άμεση έκφραση της βούλησης των πολιτών. Και, δούλεψε σαν ελβετικό ρολόι μέχρι τις εκλογές του 2003, όταν η άνοδος του ακραία ξενοφοβικού Λαϊκού Κόμματος ανέτρεψε τις ισορροπίες. Η ιστορία όμως συγκράτησε το ελβετικό παράδειγμα ως πρότυπο σταθερότητας, με τη «μαγεία» του να έγκειται στο ότι... εξαφάνιζε την πιθανότητα μιας ισχυρής αντιπολίτευσης, στο μεγαλύτερο «πλυντήριο» στη Γηραιά Ευρώπη.\nΤην ίδια ακριβώς σταθερότητα επιδίωκαν και οι «μαθητευόμενοι μάγοι» της ελληνικής πολιτικής σκηνής, με τη δημιουργία του «μεγάλου» συνασπισμού τους. Εξ ου κι οι κοπιώδεις διαπραγματεύσεις για τη σύνθεση του κειμένου προγραμματικής σύγκλισης των κομμάτων, τη σύσταση του υπουργικού συμβουλίου και τη σύνταξη των προγραμματικών δηλώσεων του πρωθυπουργού. Συχνά, τα μέλη της συγκυβέρνησης, όπως και τα Μέσα που τα στηρίζουν, κάνουν λόγο για μια δύσκολη συμβίωση, ανάμεσα σε κόμματα με σημαντικές διαφορές και αντικρουόμενες πολιτικές. Το παράδειγμα της «κόντρας» Βενιζέλου-Στουρνάρα που κορυφώθηκε την Τετάρτη προβάλλεται ως ενδεικτικό της ενδοκυβερνητικής «μάχης», που δίνεται μέσα σε ένα εχθρικό εξωτερικό περιβάλλον, για την καλύτερη εξυπηρέτηση των συμφερόντων του ελληνικού λαού.\nΤίποτα δεν θα μπορούσε να απέχει περισσότερο από την πραγματικότητα. Σε επίπεδο ρητορείας, τα κόμματα σαφώς και παρουσιάζουν διαφορές. Όμως το κλίμα στο εσωτερικό της κυβέρνησης κάθε άλλο παρά μοιάζει με καύσωνα. Ο λαός μπορεί (;) να απολαύσει τα μπάνια του ελεύθερα, γνωρίζοντας πως, ομονοούσα, η κυβέρνηση θα συνεχίσει το έργο της, εφαρμόζοντας ένα προς ένα τα μνημονιακά μέτρα που έχουν ψηφιστεί και παραπέμποντας το στόχο της επαναδιαπραγμάτευσης για όταν πέσουν τα φύλλα των δέντρων –εκεί, κοντά στις ελληνικές καλένδες.\nΤη «μαγική φόρμουλα» που θα τη διατηρήσει στην εξουσία, η ελληνική κυβέρνηση νομίζει πως τη ξέρει καλά. Περιλαμβάνει πρώτα απ’ όλα μια γερή δόση απομάκρυνσης από τις προεκλογικές δεσμεύσεις. Αυτό το επιβεβαίωσε, άλλωστε, και ο Γιάννης Στουρνάρας, λέγοντας στους Financial Times ότι: «Το πρόγραμμα είναι εκτός τροχιάς και δεν μπορούμε να ζητήσουμε κάτι από τους πιστωτές μας, αν δεν το επαναφέρουμε σε σωστή πορεία». Δεύτερο συστατικό της είναι η απόλυτη συμμόρφωση στους όρους των πιστωτών. Τα μέλη της συγκυβέρνησης μπορεί να φαίνεται ότι πιέζονται σκληρά, όταν έχουν ανθρώπους σαν τον Χορστ Ράιχενμπαχ να επιμένουν σε περαιτέρω περικοπές μισθών. Ο πρωθυπουργός, ωστόσο, τους είχε δώσει κάθε δικαίωμα να το ζητούν, όταν με την επιστολή του στους Ευρωπαίους ηγέτες έσκυβε το κεφάλι για τα καλά. «Η Ελλάδα είναι απόλυτα αποφασισμένη να εκπληρώσει τις υποχρεώσεις που προκύπτουν από την πρόσφατη συμφωνία διάσωσης» έγραφε στις 27 Ιούνη. Τρίτο και τελευταίο στοιχείο της « φόρμουλας» είναι η χαλαρή επιμονή σε εξασφαλισμένης αποτυχίας μέτρα, όπως η επιμήκυνση της δημοσιονομικής προσαρμογής.\nΟ «μαγικός ζωμός» με τον οποίο η τρικομματική κυβέρνηση θα επιχειρήσει να γαντζωθεί στην εξουσία ισοδυναμεί με πικρό ποτήρι για τους Έλληνες πολίτες. Την αμφίβολη αποτελεσματικότητά του έχουν ήδη αρχίσει να την πληρώνουν τα κόμματα στο εσωτερικό τους. Χαρακτηριστικό παράδειγμα στη ΝΔ είναι η πρόσφατη αποχώρηση του υφυπουργού Εργασίας από την κυβέρνηση. Με τη ΔΑΚΕ Ιδιωτικού Τομέα να συντάσσεται με τις απόψεις του, αυτή σηματοδοτεί μια σημαντική διαφοροποίηση της λαϊκής δεξιάς στο εσωτερικό του κόμματος.\nΣτο επίπεδο της κοινωνίας, πάντως, μέχρι στιγμής, η κυβέρνηση μοιάζει να αισθάνεται σιγουριά. Στην τελευταία απ’ τις διαβόητες δημοσκοπήσεις, το 57% δήλωνε πως έχει θετική άποψη γι’ αυτή. Πριν όμως επαναπαυθούν οι πολιτικοί μας ταγοί, θα ήταν καλό να ρίξουν μια ματιά στην πρόσφατη ιστορία: Όταν ο κ. Παπαδήμος ανέλαβε την πρωθυπουργία, συγκέντρωνε τη θετική γνώμη του 79,1% του κοινού. Τρεις μήνες αργότερα, περισσότεροι από 6 στους 10 δήλωναν ότι μας επιβλήθηκε από τους πιστωτές, προκειμένου να διασφαλίσει τα συμφέροντά τους.\n* H Κατερίνα Κιτίδη σπούδασε Γαλλική Φιλολογία στην Αθήνα, Στρατιωτική Ιστορία στη Γαλλία και Πολιτική Επιστήμη στην Τουρκία. Από το 1998 εργάζεται ως δημοσιογράφος στον έντυπο και ηλεκτρονικό Τύπο. Είναι συνδημιουργός των ντοκιμαντέρ Debtocracy και Catastroikα, ενώ αρθρογραφεί στα περιοδικά Επίκαιρα και Unfollow.


energeiakozani: «Πράσινη» βενζίνη από τον αέρα και το νερό\nΑνάρτηση: Mavromatidis Dimitrios την 28 Οκτ 2012\nΒενζίνη από τον αέρα δημιούργησαν επιστήμονες μιας μικρής βρετανικής εταιρείας με τη χρήση επαναστατικής τεχνολογίας, η οποία υπόσχεται όχι μόνο να λύσει το ενεργειακό πρόβλημα αλλά και να αφαιρέσει το διοξείδιο του άνθρακα από την ατμόσφαιρα.\nΟι επιστήμονες έχουν ήδη παραγάγει πέντε λίτρα βενζίνης τους δύο τελευταίους μήνες, από τότε που ξεκίνησε να λειτουργεί ένα μικρό διυλιστήριο στην εταιρεία, το οποίο μετατρέπει το διοξείδιο του άνθρακα και τους υδρατμούς σε καύσιμα.\nΣτα σχέδια της εταιρείας βρίσκεται ένα μεγαλύτερο διυλιστήριο στα επόμενα δύο χρόνια, ικανό να παράγει έναν τόνο καυσίμων την ημέρα. Επίσης σχεδιάζει να παράγει «πράσινα» καύσιμα για αεροπλάνα, ώστε να μειωθούν οι βλαβεροί ρύποι που εκλύουν στην ατμόσφαιρα.\n«Το ξέρουμε ότι ακούγεται πολύ καλό για να είναι αληθινό, όμως είναι πραγματικότητα», λέει ο Τιμ Φοξ, επικεφαλής Ενέργειας και Περιβάλλοντος στο Ινστιτούτο Μηχανολόγων Μηχανικών στο Λονδίνο. Μιλώντας στον Στιβ Κόνορ της βρετανικής εφημερίδας «Independent», ο Φοξ εξηγεί ότι έχει δει ο ίδιος τη διαδικασία παραγωγής των καυσίμων. «Στη θεωρία ήταν γνωστό ότι μπορούσε να γίνει, όμως αυτοί το έκαναν στ' αλήθεια. Εχουν στήσει ένα μικρό εργοστάσιο παραγωγής ενέργειας, που συλλέγει αέρα και αποσπά το διοξείδιο του άνθρακα χρησιμοποιώντας γνωστές αρχές και υλικά. Το εντυπωσιακό είναι ότι κατάφεραν να το κάνουν να δουλέψει», συνεχίζει ο ίδιος.\nΠαρότι η διαδικασία είναι ακόμα στα πρώτα στάδια ανάπτυξης και χρησιμοποιεί ηλεκτρικό ρεύμα από τη βρετανική δημόσια επιχείρηση ηλεκτρισμού, η εταιρεία πιστεύει ότι σύντομα θα μπορεί να το αντικαταστήσει με ανανεώσιμες πηγές ενέργειας, από αιολικές φάρμες και θαλάσσιους υδατοφράκτες.\n«Πήραμε διοξείδιο του άνθρακα από τον αέρα και υδρογόνο από το νερό και φτιάξαμε βενζίνη», λέει ο Πίτερ Χάρισον, διευθυντής της εταιρείας, που παρουσίασε το επίτευγμά τους σε συνέδριο στο Λονδίνο.\n«Από ό,τι ξέρουμε, δεν το κάνει κανείς άλλος στον κόσμο. Φαίνεται και μυρίζει σαν βενζίνη, όμως είναι ένα πολύ πιο καθαρό προϊόν από αυτό που παράγεται από ορυκτά καύσιμα», τονίζει ο Χάρισον. «Το προϊόν μας μπορεί άνετα να χρησιμοποιηθεί στις υπάρχουσες μηχανές. Αυτό σημαίνει ότι οι καταναλωτές θα μπορούν να πηγαίνουν σε έναν σταθμό εφοδιασμού, όπως το βενζινάδικο, χωρίς να χρειάζονται μπαταρίες ή να αλλάξουν το αυτοκίνητό τους για να δέχεται κυψέλες καυσίμου με υδρογόνο. Σημαίνει ότι μπορούν να χρησιμοποιήσουν την ήδη υπάρχουσα υποδομή για τα μεταφορικά μέσα».\nΗ συλλογή διοξειδίου του άνθρακα από τον αέρα και η αφαίρεσή του από την ατμόσφαιρα είναι το όνειρο όλων όσοι ασχολούνται με τις «πράσινες» τεχνολογίες. Οι βρετανοί επιστήμονες πήγαν τη μέθοδο ένα βήμα παραπέρα, μετατρέποντάς το σε βενζίνη που μπορούν όλοι να χρησιμοποιήσουν. «Μετατρέπουμε ανανεώσιμο ηλεκτρικό ρεύμα σε μία μορφή ενέργειας που μπορεί να αποθηκευθεί, δηλαδή υγρά καύσιμα», λέει ο Χάρισον και προσθέτει ότι μέχρι το τέλος του 2014, αν εξασφαλίσουν το απαραίτητο κεφάλαιο, θα μπορούν να παράγουν βενζίνη με τη χρήση ανανεώσιμων πηγών ενέργειας και να τη διοχετεύουν στην αγορά. «Και στα επόμενα 15 χρόνια θα μπορούμε να φτιάξουμε μεγάλα διυλιστήρια, που θα έχουν τη δυνατότητα να αλλάξουν τη βρετανική οικονομία. Αν μπορείς να παράγεις τα δικά σου καύσιμα ως χώρα, αποκτάς ένα μεγάλο οικονομικό πλεονέκτημα».\nΚατηγοριοποίηση... ΒΙΟΚΑΥΣΙΜΑ , ΚΑΙΝΟΤΟΜΙΑ » Email Post »


Η Λιλίκα Νάκου ήταν Ελληνίδα δημοσιογράφος και πεζογράφος.\nΗ Λιλίκα (Ιουλία) Νάκου γεννήθηκε στην Αθήνα το 1904, όπου και πέθανε το 1989. Ήταν κόρη του δικηγόρου και σοσιαλιστή υπουργού επί κυβερνήσεων Βενιζέλου Λουκά Νάκου και της Ελένης Παπαδοπούλου, αδελφής της λογοτέχνιδας Αρσινόης Παπαδοπούλου. Στη Γενεύη, όπου εγκαταστάθηκε με τη μητέρα της μετά το χωρισμό των γονιών της, τέλειωσε το γυμνάσιο, πήρε μαθήματα πιάνου και σπούδασε στη Φιλοσοφική σχολή του ομώνυμου Πανεπιστημίου. Στο Παρίσι σπούδασε γαλλική λογοτεχνία στη Σορβόννη, και εργάστηκε σε γαλλικούς εκδοτικούς οίκους. Στη Γαλλία ήρθε σε επαφή με σοσιαλιστικούς κύκλους και γνωρίστηκε με τους Romain Rolland και Miguel de Unamuno. Στην Ελλάδα επέστρεψε στις αρχές της δεκαετίας του ’30. Εργάστηκε από το 1934 ως δασκάλα Ωδικής για βιοποριστικούς λόγους, αρχικά στο Ρέθυμνο και στη συνέχεια στα Πατήσια.\nΔύο χρόνια αργότερα εγκατέλειψε τη διδασκαλία και αφοσιώθηκε στη δημοσιογραφία. Έγραψε στην εφημερίδα Ακρόπολις και Έθνος, καθώς και στα περιοδικά Νέα Εστία, Νεοελληνικά Γράμματα, Φιλολογική Πρωτοχρονιά, Ο κύκλος κ.ά. Πέρασε ιδιαίτερα δύσκολα χρόνια στη διάρκεια της γερμανικής κατοχής όπου έχασε τη μητέρα της από την πείνα, ενώ η ίδια σώθηκε από λιμοκτονία από τον Ερυθρό Σταυρό. Σ' αυτό το διάστημα βοήθησε τους διωκόμενους κομμουνιστές, ενώ εργάστηκε εθελοντικά στο Νοσοκομείο Παίδων της Ριζαρείου. Μετά την απελευθέρωση ταξίδεψε ξανά στο εξωτερικό για αρκετά χρόνια. Την δεκαετία του '60 εμφάνισε έντονα προβλήματα υγείας, τα οποία την συνόδευσαν μέχρι το τέλος της ζωής της.\nΠρωτοεμαφανίστηκε στα γράμματα με δημοσιεύσεις διηγημάτων, νουβελών σε περιοδικά του Παρισιού όπως τα Monde, Clarte, Nouvelles Litteraires. Στην Ελλάδα εξέδωσε το 1932 την συλλογή διηγημάτων Η Ξεπάρθενη, ενώ την ίδια περίοδο γνωρίστηκε με το Νίκο Καζαντζάκη και τους λογοτέχνες της Δεξαμενής (Βάρναλης, Θεοτόκης, Καμπύσης κ.ά.). Πηγή των έργων της ήταν τα προσωπικά της βιώματα, και είχε έντονες επιρροές από το φεμινιστικό κίνημα γραφής. Δύο από τα ιδιαίτερα γνωστά μυθιστορήματα της Νάκου είναι: η Κυρία Ντορεμί και το Για μια καινούργια ζωή  διασκεύασε τηλεοπτικά ο συγγραφέας Γιάννης Κανδήλας και προβλήθηκαν από τη κρατική τηλεόραση στη δεκαετία του '80.\nΔιηγήματα - Μυθιστορήματα - Νουβέλες\nΜυθιστορηματικές βιογραφίες - Δοκίμια - Αναμνήσεις


ΚΟΥΒΕΡΛΙ KING REALTA 270Χ270 NEF-NEF\nΔΩΡΕΑΝ ΜΕΤΑΦΟΡΙΚΑ ΣΕ ΟΛΕΣ ΤΙΣ ΑΓΟΡΕΣ ΣΑΣ ΑΝΩ ΤΩΝ 49€\nΒΡΕΦΙΚΑ ΠΑΝΙΑ ΑΓΚΑΛΙΑΣ\nΚΟΥΒΕΡΛΙ KING REALTA 270Χ270 NEF-NEF -20%\nΜια Premium collection σειρά, για τους λάτρεις του απαλού υφάσματος, που έιναι σίγουρο πως θα την ερωτευτείτε! Το ύφασμα τους είναι, 100% πενιέ βαμβακοσατέν, εξαιρετικής ποιότητας και με ανάλαφρη και δροσερή υφή. Μια σειρά 210 κλωστών και με μια ιδιαίτερη ραφή. Η διάστασή του κουβερλί είναι 270x270εκ. και θα μπορούσε να συνδυάστεί με τα υπόλοιπα προιόντα στο ίδιο σχέδιο.\nΚατασκευαστής: NEF NEF HOMEWARE\nΧωρίς ΦΠΑ: 76,00€\nΤα περισσότερα προϊόντα αποστέλλονται εντός τεσσάρων έως δέκα εργάσιμων ημερών, αναλόγως με το είδος, από συνεργαζόμενη εταιρεία courier. Στις περιοχές, όπου δεν είναι δυνατή η αποστολή της παραγγελίας μέσω της υπηρεσίας ταχυμεταφορών, ο χρόνος αποστολής είναι αυτός που προβλέπεται από τα Ελληνικά Ταχυδρομεία.\nΤο κόστος μεταφορικών - ανεξαρτήτου βάρους παραγγελίας - είναι το εξής:\nΓια αγορές αξίας έως 59€ το κόστος αποστολής είναι 5,90€.\nΓια αγορές αξίας 59€ και άνω η αποστολή γίνεται ΕΝΤΕΛΩΣ ΔΩΡΕΑΝ.\nΣτις τιμές συμπεριλαμβάνεται το νόμιμο ΦΠΑ για όλη την Ελλάδα.\nΠΑΡΑΛΑΒΗ ΑΠΟ ΤΟ ΚΑΤΑΣΤΗΜΑ:\nΚατόπιν τηλεφωνικής επικοινωνίας στο 211.0136654, χωρίς καμιά επιπλέον επιβάρυνση.\nΣΗΜΕΙΩΣΗ: Το www.maisonmaison.gr δεν αποστέλλει δέματα σε ταχυδρομικές θυρίδες και δεν παραδίδει τα προϊόντα του σε ανηλίκους ή σε άτομα υπό κηδεμονία, χωρίς γραπτή εξουσιοδότηση των γονέων ή των κηδεμόνων τους.\nΣΕΤ ΣΕΝΤΟΝΙ ΥΠΕΡΔΙΠΛΟ (4ΤΕΜ) 240Χ270 REALTA NEF-NEF\nΜια Premium collection σειρά, για τους λάτρεις του απαλού υφάσματος, που έιναι σίγουρο πως θα την ερωτευτείτε! Το ύφασμα τους είναι, 100% πενιέ βαμβακοσατέν, εξαιρετικής ποιότητας και με ανάλαφρη και ..\nΣΕΤ ΣΕΝΤΟΝΙ KING (4ΤΕΜ) 270Χ260 REALTA NEF-NEF\nΣΕΝΤΟΝΙ ΥΠΕΡΔΙΠΛΟ 240Χ270 REALTA 240Χ270 NEF-NEF\nΜε εμπειρία 55 ετών, στο εμπόριο των λευκών ειδών στο κέντρο της Αθήνας, εκεί όπου υπήρξε και υπάρχει ο παλμός του εμπορίου, μέσα από την ανθρώπινη σχέση, το μεράκι και την αγάπη μας για τα Λευκά Είδη, σήμερα, μετουσιώνουμε όλη αυτή τη διάσταση στο ηλεκτρονικό κατάστημα MAISONMAISON PAPANIKOLAOU Linen Stores.


The Council - Full Season Review - Unboxholics.com\nΈνα απ’ τα γνωστότερα μειονεκτήματα των σύγχρονων adventure games που ακολουθούν τη συνταγή της Telltale, είναι πως τα παιχνίδια αυτά δεν έχουν το gameplay ως βασικό τους στοιχείο. Αυτός είναι ένας από τους πιο σημαντικούς λόγους που αρκετούς παίκτες τους αποτρέπει να ασχοληθούν. Η Big Bad Wolf, ένα νεοεμφανιζόμενο στούντιο στο χώρο, φαίνεται πως έλαβε σοβαρά υπόψη του αυτή τη παράμετρο και σε συνεργασία με την εκδότρια Focus Home Interactive κάνει την πρώτη της απόπειρα παρουσιάζοντάς μας υπό τη μορφή 5 επεισοδίων το The Council. Ένα κλασικό adventure παιχνίδι, με RPG στοιχεία που ναι μεν στοχεύει στην αφήγηση, αλλά εμπλουτίζει ταυτόχρονα την εμπειρία με αρκετή εξερεύνηση και γρίφους, φέροντας αναμνήσεις από εποχές που τα adventures μεσουρανούσαν, φροντίζοντας παράλληλα να δώσει τη δική της σύγχρονη πινελιά της μοντέρνας «μετα-Telltale» εποχής. Η ψευδαίσθηση της επιλογής, ένα ακόμα μεγάλο για πολλούς μειονέκτημα, φαίνεται να ελαχιστοποιείται, καθώς οι παράμετροι, οι επιλογές, τα παρακλάδια και τα πολλαπλά φινάλε δένουν αρκετά καλά όχι μόνο με την ίδια την ιστορία, αλλά εξίσου καλά τόσο μέσω των διαλόγων αλλά και του gameplay. Οι επιλογές μας αποκτούν βαρύτητα, αφού πλέον δείχνουν ότι επηρεάζουν ουσιαστικά την εξέλιξη. Τόσο της ιστορία όσο και των χαρακτήρων. Άραγε η Big Bad Wolf κατάφερε να φέρει νέα πνοή στο είδος;\nΤο The Council αρχικά τοποθετείται στο Παρίσι του 1792. Ο πρωταγωνιστής της ιστορίας είναι ο Louis de Richet, ο οποίος είναι μέλος ενός μυστικιστικού οργανισμού με το όνομα The Golden Order (αρχηγός του οποίο είναι η μητέρα του Sarah) με υψηλόβαθμα παγκόσμια στελέχη σε όλες τις μεγάλες εξουσιαστικές αρχές (εκκλησία, στρατός, κυβερνήσεις). Η ιστορία ξεκινά με τον Louis και τη Sarah δεμένους να ανακρίνονται, προκειμένου να αποκαλύψουν στον απαγωγέα τους το μέρος που η Sarah έχει κρύψει το απαγορευμένο βιβλίο Al Azif. Μια πρώιμη έκδοση του Necronomicon, που αν πέσει στα λάθος χέρια θα αλλάξει τον κόσμο όπως το ξέραμε για πάντα. Μετά τον πρόλογο όμως η Sarah εξαφανίζεται και ο Louis ως ο αμέσως επόμενος εκπρόσωπος της Golden Order, καλείται στο απομονωμένο νησί στα παράλια της Αγγλίας προσκεκλημένος του αινιγματικού μεγιστάνα Lord Mortimer. Εκεί συστήνεται το συμβούλιο με επιφανείς προσωπικότητες από όλο τον κόσμο όπως ο George Washington, ο Napoleon Bonaparte, ο αντιπρόσωπος του Πάπα, η δούκισσα της Αγγλίας, ο αρχηγός της Γαλλικής επανάστασης και διάφοροι άλλοι αριστοκράτες και όργανα του στρατού, προκειμένου να πάρουν κρίσιμες αποφάσεις για το μέλλον του κόσμου. Ο Louis θα πρέπει πρωτίστως να εξιχνιάσει το μυστήριο της εξαφάνισης της μητέρας του μέσα από τα στοιχεία που του έχει αφήσει η Sarah, αλλά και να αποκωδικοποιήσει τους καλεσμένους ανακαλύπτοντας τις κρυμμένες τους ατζέντες, χτίζοντας παράλληλα στη πορεία ισχυρές συμμαχίες αλλά και έχθρες.\nΤο The Council μπλέκει αληθινά ιστορικά γεγονότα και πρόσωπα μαζί με το μυστικιστικό, τη θρησκεία και τη μυθολογία με έναν αρκετά περίτεχνο τρόπο που προκαλεί το απαραίτητο ενδιαφέρων ώστε να κάνει τον παίκτη να επενδύσει το χρόνο του και να μάθει τι θα συμβεί παρακάτω. Το μυστήριο πλανάται έντονα στον αέρα. Κάθε δωμάτιο του τεράστιου μεγάρου έχει καλά κρυμμένα μυστικά που μπορεί να κρύβονται μέσα σε έναν πίνακα, σε ένα άγαλμα, σε ένα βιβλίο ή περγαμηνή, ακόμα και σε κρυφά επιπλέον δωμάτια και υπόγειες κατακόμβες, περιμένοντας υπομονετικά να ανακαλυφθούν. Όλοι οι χαρακτήρες από τους προσκεκλημένους, τους οικοδεσπότες ακόμα και οι υπηρέτες, πίσω από τη μάσκα του αριστοκράτη, του δημοκράτη, του θεοσεβούμενου ή του αξιοσέβαστου κοινωνικού τίτλου, φαίνεται ότι κάτι κρύβουν. Το τι ο Louis θα ανακαλύψει (ή δε θα ανακαλύψει) για τους ίδιους ή την ιστορία που τρέχει, εξαρτάται αποκλειστικά από τις επιλογές που κάνουμε μέσα στο παιχνίδι. Ο Louis στη διάθεσή του έχει αρκετά skills να αναπτύξει, κάτι που το επιτυγχάνει μέσω του διαλόγου, της εξερεύνησης και τα γρίφων που θα φέρει εις πέρας. Σε αντίθεση με τα παιχνίδια τα Telltale που η έκβαση της ιστορίας εξαρτάται αποκλειστικά από τις επιλογές στους διαλόγους, η Big Bad Wolf επέλεξε ένα διαφορετικό δρόμο με τα attributes και efforts, τα οποία κάνουν το The Council ακόμα πιο ενδιαφέρων.\nΑρχικά επιλέγουμε μια εκ των τριών διαθέσιμων ιδιοτήτων. Είτε του ντεντέκτιβ, είτε του μυστικιστή, είτε του διπλωμάτη. Η κάθε μια έχει το δικό της skill tree. Σε αντίθεση όμως με άλλα παιχνίδια που «κλειδώνουν» αφού κάνουμε την αρχική επιλογή της κλάσης, στο The Council μας δίνεται η δυνατότητα να αναπτύξουμε οποιοδήποτε skill tree επιθυμούμε και από τις άλλες κλάσεις με μεγαλύτερο ωστόσο κόστος στους πόντους που απαιτούνται. Πόντους τους οποίους μαζεύουμε στο τέλος του κάθε chapter ανάλογα με τις επιλογές, τα παρακλάδια που ξεκλειδώνουμε ή τους γρίφους που λύνουμε μέσα στο παιχνίδι. Πόντους για την αναβάθμιση μαζεύουμε επίσης μέσω των talents και των traits. Αυτά ουσιαστικά είναι μια έξτρα βοήθεια, αφού τα κερδίζουμε με τη μορφή διάφορων επιτεύξεων (talents), όπως το να χρησιμοποιήσουμε συγκεκριμένες φορές κάποιο skill ή απλά με την εξέλιξη της ιστορίας (traits), όταν θα ανακαλύψουμε συγκεκριμένα πράγματα ή θα λύσουμε με συγκεκριμένο τρόπο γρίφους. Η μόνη διαφορά στα traits είναι ότι εκτός του ότι δε μπορούμε από πριν να γνωρίζουμε τι ακριβώς χρειάζονται, μπορεί να έχουν μόνιμο και αρνητικό αποτέλεσμα. Μπορεί για παράδειγμα να αποτύχουμε στο ξεκλείδωμα μια κλειδαριάς και μετά σε όλο το παιχνίδι που θα ξαναχρειαστεί να ξεκλειδώσουμε κάτι θα απαιτούνται περισσότερα effort points.\nΟ κάθε χαρακτήρας έχει τις δικές του άμυνες και αδυναμίες, οι οποίες δεν είναι γνωστές απ’ την αρχή. Ο παίκτης πρέπει να προσεγγίσει ξεχωριστά τον κάθε χαρακτήρα και μέσω του διαλόγου ή των εγγράφων που υπάρχουν διάσπαρτα να τις ανακαλύψει. Κατά τον ίδιο τρόπο μπορεί να τις ανακαλύψεις μέσω ενός mini game αντιπαράθεσης σαν αυτό που συναντήσαμε στο Life is Strange: Before the Storm, αλλά και με κάποιες ευκαιρίες που παρουσιάζονται και απαιτούν να πατήσουμε γρήγορα (αν έχουμε ξεκλειδωμένο το απαραίτητο skill) κάποιο κουμπί αποκρυπτογραφώντας ένα βλέμμα, μορφασμό, ή αντικείμενο που κρατά. Όταν μιλάμε με κάποιον ανοίγει ένα κυκλικό μενού στο οποίο υπάρχουν απλές ερωτήσεις αλλά και «στρατηγικές» ερωτήσεις που αντιπροσωπεύουν κάποιο skill (ψυχολογίας, χειραγώγησης, αντιπερισπασμού κ.α.) και απαιτούν effort points, τα οποία τα κερδίζουμε είτε με την πρόοδο του παιχνιδιού, είτε με τη λύση των γρίφων, είτε μέσω consumables που βρίσκουμε διάσπαρτα στο παιχνίδι. Το πόσα points θα καταναλώσει μια στρατηγική ερώτηση εξαρτάται από το πόσο έχουμε αναβαθμίσει τα συγκεκριμένα skills, τα οποία φυσικά δεν είναι απεριόριστα. Έτσι η χρήση τους θα πρέπει να γίνεται με σύνεση και όχι επιπόλαια, γιατί όταν πραγματικά θα τα έχουμε ανάγκη, θα τα βρούμε σκούρα. Άλλωστε ο στόχος μας μπορεί να επιτευχθεί και με τις απλές ερωτήσεις (ανάλογα τη κατάσταση) που δεν απαιτούν πόντους.\nΤο παιχνίδι δεν είναι σκληρό, βοηθά αρκετά τον παίκτη που είναι προσεκτικός και μεθοδικός. Του προσφέρει consumables που παραδείγματος χάρη για κάποια λεπτά αποκαλύπτουν τις αδυναμίες του συνομιλητή του ή θεραπεύουν τις αρνητικές μεταβολές που μπορεί να έχουν κάποιες πράξεις ή λόγια στον χαρακτήρα μας. Αν δηλαδή προσεγγίσουμε κάποιον που είναι άτρωτος σε κάποια ιδιότητά μας, αυτό θα μας εξασθενίσει και θα χρειαστεί διπλάσια effort points. Θα πρέπει κάθε φορά να επιλέγουμε προσεκτικά τα λόγια μας γιατί δεν υπάρχει αυτό που λέμε trial & error. Αν επί παραδείγματι κάποιος έχει ανοσία στην ψυχολογία και τον προσεγγίσουμε με αυτόν τον τρόπο, τότε αυτός αντιλαμβάνεται τον σκοπό μας και γίνεται καχύποπτος όχι μόνο εκείνη τη στιγμή, αλλά και σε μελλοντικές προσεγγίσεις. Ωστόσο το παιχνίδι συγχωρεί αυτού του είδους τα «λάθη», αφήνοντάς μας αργότερα να αλλάξουμε τη στάση του απέναντί μας, αν τον προσεγγίσουμε μελλοντικά όπως χρειάζεται. Απλά θα πρέπει αν θέλουμε να ξανακερδίσουμε την εμπιστοσύνη του, να κάνουμε τα σωστά βήματα, είτε μέσω διαλόγου είτε μέσω πράξεων.\nΤο «παιχνίδι» των λέξεων είναι κατά τη γνώμη μου το καλύτερο χαρτί που έχει να επιδείξει το The Council και βάζει τον παίκτη βαθιά στην ατμόσφαιρα της ίντριγκας που προσπαθεί να χτίσει. Επίσης οι γρίφοι είναι μια πολύ ευπρόσδεκτη προθήκη που είχαμε ομολογουμένως χρόνια να δούμε σε παιχνίδι. Απαιτούν μεγάλη παρατηρητικότητα και βάζουν το μυαλό του παίκτη να δουλέψει και να γίνει εφευρετικός, καθώς η λύση δε συμβαδίζει με το σύνηθες φαινόμενο του «δοκιμάζω ότι έχω πάνω μου μέχρι να πετύχει» που συναντούμε σε παρόμοιου τύπου παιχνίδια. Εδώ τα λάθη όχι μόνο κοστίζουν αλλά δεν υπάρχει και γυρισμός! Για παράδειγμα, κάποια στιγμή βρίσκουμε μια επιστολή με ένα κρυφό αόρατο μήνυμα. Παράλληλα ψάχνοντας τον χώρο βρίσκουμε και κάποια αντικείμενα, τα οποία υποτίθεται ότι θα μας βοηθήσουν στη λύση. Αν όμως δεν επιλέξουμε τα σωστά, το μήνυμα στην επιστολή μπορεί να καταστραφεί και να μη μάθουμε τι λέει, με αποτέλεσμα να μη πάρουμε τις πληροφορίες για το επόμενο βήμα μας, κλειδώνοντας έτσι μια και καλή το συγκεκριμένο μονοπάτι. Μου έτυχε λόγο επιπολαιότητας να τελειώσει ένα ολόκληρο κεφάλαιο μέσα σε λίγα λεπτά, κλειδώνοντας όλα τα διαθέσιμα μονοπάτια. Το καλό είναι ότι στο τέλος του κάθε κεφαλαίου το παιχνίδι μας δείχνει σε τι αποτύχαμε, τι καταφέραμε και τι εναλλακτικά μονοπάτια θα μπορούσαμε να είχαμε πάρει, ούτως ώστε αν θελήσουμε να επαναλάβουμε το κεφάλαιο με διαφορετικές επιλογές ή να τις εφαρμόσουμε σε μελλοντικό playthrough να τα έχουμε υπόψη μας.\nΑυτό επίσης που μου άρεσε είναι πως η αποτυχία δε συνεπάγεται αυτόματα με καταστροφή και οθόνη game over. Ακόμα και αν δε λύσουμε σωστά κάποιον γρίφο, το παιχνίδι δεν τελειώνει εκεί. Τα γεγονότα απλά παίρνουν άλλη τροπή και η ιστορία συνεχίζει σε διαφορετικά μονοπάτια. Στο The Council το να δράσεις σε μια κατάσταση ή να μείνεις αμέτοχος είναι εφικτό και το κάθε τι που θα επιλέξεις ή δεν θα επιλέξεις έχει συνέπειες τόσο άμεσες όσο και μακροπρόθεσμες. Η ιστορία του παιχνιδιού παρουσιάζει εξαιρετικό ενδιαφέρων τόσο ως προς την ίδια εξέλιξη και τις αναπάντεχες ανατροπές που μας κρατούν καθηλωμένους μέχρι τέλους, αλλά ταυτόχρονα και για την οπτική που οι δημιουργοί θέλουν να δούμε τα ιστορικά γεγονότα που τρέχουν. Υπάρχουν αρκετές αναφορές στον Χριστιανισμό, τη μυθολογία και την τέχνη, όμως αποδίδονται υπό μια πιο μυστικιστική και απόκρυφη ματιά που σαγηνεύει. Ειδικά δε μετά τη μεγάλη ανατροπή κάπου στο τρίτο επεισόδιο αρχίζουμε να συνειδητοποιούμε πως τίποτα και καμία αναφορά δεν είναι τυχαία. Ότι είδατε, ότι διαβάσατε, ότι ακούσατε μέσα και έξω από τα γεγονότα του παιχνιδιού, τα πάντα μεταξύ τους συνδέονται σε ένα εκπληκτικό πακέτο συνομωσίας, ψεμάτων, αλήθειας και ίντριγκας.\nΩστόσο από εκείνη την ώρα και μετά μέχρι το φινάλε, το στούντιο μοιάζει σα να πατάει ξαφνικά «γκάζι» στα γεγονότα, προσπαθώντας λόγω έλλειψης χρόνου να κλείσει όπως όπως την ιστορία. Επικεντρώνεται σε ένα και μόνο στοιχείο, κάνοντας όλη την υπόλοιπη φιλότιμη κατά τ’ άλλα προσπάθεια αλλά και επένδυση του παίκτη να πέφτει στο κενό. Δεν αφήνει κανένα χρονικό περιθώριο εξοικείωσης ούτε με τη νέα κατάσταση, ούτε με τα γεγονότα που ακολουθούν. Το The Council μοιάζει σαν ένα τρενάκι του λούνα παρκ που υπόσχεται μια συναρπαστική βόλτα και στην αρχή πράγματι είναι. Στα δυο όμως τελευταία επεισόδια τρέχει με τόση ιλιγγιώδη ταχύτητα σε μια υποχρεωτική και μονότονη πορεία, η οποία δυστυχώς δεν αφήνει μόνο τεράστια ερωτήματα αναπάντητα αλλά κάνει και τις προηγούμενες προσπάθειές μας να φαντάζουν μάταιες. Κάτι που ευτυχώς δεν ισχύει και με τις επιλογές που έχουμε κάνει σε όλη αυτή την περίπου 15ωρη ιστορία αφού εν τέλει έχουν ουσιαστικό αντίκτυπο στο φινάλε.\nΤα γραφικά σε καμιά περίπτωση δεν εντυπωσιάζουν. Υπάρχουν κάποιες όμορφες στιγμές στον φωτισμό και στον σχεδιασμό των μοντέλων σε κοντινές λείψεις, όμως η ανισορροπία στη γενική ποιότητα των textures που άλλοτε είναι λεπτομερή και άλλοτε πολύ χαμηλής ποιότητας, χαλάνε λίγο την ατμόσφαιρα χωρίς βέβαια να την καταστρέφουν. Άλλωστε η στιλιστική «καρτουνίστικη» προσέγγιση, προσθέτει αρκετά στο γενικά θετικό αποτέλεσμα, το οποίο δεν είναι ικανό να επηρεάσει ούτε το ξύλινο animation, ούτε το κατά τόπους αστείο lip sync που θυμίζει άλλες εποχές. Ο ήχος και οι ερμηνείες επίσης κινούνται σε ικανοποιητικά επίπεδα χωρίς ωστόσο να ξεχωρίζουν ή να προσθέτουν σημαντικά στη όλη εμπειρία.\nΣυνοψίζοντας : Το The Council αποτελεί την πρώτη δουλειά του νέου στο χώρο στούντιο Big Bad Wolf. Πρόκειται για μια φιλότιμη προσπάθεια που φέρνει αρκετές φρέσκιες ιδέες στο διαδραστικό storytelling. Αναμιγνύει το παλιό αγαπημένο κλασικό adventure με RPG στοιχεία, σε μια συνταγή που την εμπλουτίζει με αρκετή εξερεύνηση και γρίφους. Με αυτόν τον τρόπο επαναφέρει ευχάριστες αναμνήσεις μιας άλλης εποχής, φροντίζοντας παράλληλα να δώσει τη δική του σύγχρονη πινελιά της μοντέρνας «μετα-Telltale» εποχής. Μπορεί με κάποιες ατυχείς επιλογές από τη μέση και μετά να μας το χαλάει κάπως και εν τέλει να μη δίνει τη νέα αυτή πνοή στο είδος, όμως το The Council αξίζει τη προσοχή και το χρόνο σας.\nTags: Review greek the council κριτική


Αυτές είναι οι "πολυεργαλεία" νέες κορβέτες περιπολίας της Κροατίας - Naval Defence\nΑρχική ΑΜΥΝΑ Αυτές είναι οι "πολυεργαλεία" νέες κορβέτες περιπολίας της Κροατίας\nΑυτές είναι οι "πολυεργαλεία" νέες κορβέτες περιπολίας της Κροατίας\nΗ Κροατία φανερώνει τους εξοπλιστικούς στόχους του 2020\nΗ Κροατία παρέλαβε το πρώτο εγχώριο περιπολικό σκάφος κλάσης “Omis”\nΠροηγούμενο άρθροΗ Μαλαισία παραλαμβάνει τα πρώτα 6 ΜΕΑ Scan Eagle-έλεγχος τιμών\nΕπόμενο άρθροOι Φιλιππίνες εξετάζουν την αγορά πυραύλων BrahMos από την Ινδία\nΤο εμφανιζόμενο πλοίο είναι κανονική κορβέτα και όχι σκάφος περιπολίας.\nΈχει VLS, αντιπλοιϊκούς πυραύλους, απομακρυσμένου χειρισμού 30άρια πυροβόλα.\nΚαι είναι Κροατικό σχέδιο που πρόκειται να ναυπηγηθεί σε Κροατικό Ναυπηγείο.\nΠολύ ενδιαφέρον! Και στα δικά μας.\nΑν η Κροατια καταφερει να ναυπηγησει Κορβετα , οταν τα περιπολικα της αποδειχτηκαν ΜΑΠΑ και σταματησε η παραλαβη τους , τοτε ΑΝ ΕΧΟΥΜΕ ΛΙΓΟ ΦΙΛΟΤΙΜΟ σαν Ελληνες , νααντιγραψουμε τους Ιαπωνες και να αυτοκτονησουμε ομαδικα. Τετοια ξεφτιλα μονο με τελετουργικη αυτοκτονια ξεπλενεται για να σωσουμε την τιμη μας!\nΌλοι φτιάχνουνε κάτι, μικρό ή μεγάλο, εμείς τί κάνουμε; Παρακολουθούμε τις εξελίξεις.\nΚαι τους Ιάπωνες να αντιγράψουμε θα βάλουμε μέσο για να τη γλυτώσουμε. Αυτό είναι το χάλι μας.\nΚροατία, Σλοβενία δυο χώρες που την δεκαετία του 80 ήταν πάμφτωχες και τώρα έχουν ξεπεράσει την Ελλάδα σε όλα τα επίπεδα\nΟ κατώτατος μισθός στην Σλοβενία είναι 1000 ευρώ\nκροατικό μακέτο BIS vs ελληνικό μακέτο ALS 1-0\nΤι σε νοιάζουν τα ευρωπαϊκά σαπακια εσένα? God bless america μόνο λέμε.\nΔυστηχώς η μαμά Αμέρικα φτιάχνει θηριώδη πλοία μονο, πανάκριβα για την μικρή μας Ελλαδίτσα.\nΔεν θέλω να σας στεναχωρήσω αλλά το σκορ είναι 2-0 εδώ και καιρό…\n[url [/img][/url] – [url [/img][/url]\nΌλοι προσπαθούν να φτιάξουν κάτι και να δώσουν δουλειά στα ναυπηγεία τους να αποκομίσουν οφέλη από την παραγωγή τους και να μην χάσουν ευκαιρίες οι δικοί μας εδώ ύπνο του δικαίου ποια ή Κροατία δείτε και αυτό από Φιλανδία https://navalnews.net/saab-to-provide-combat-systems-for-finnish-corvette-program/?amp\nΤουλάχιστον τα μακέτα τους χρησιμοποιούν σύγχρονο λογισμικό για την απεικόνιση.\nΕμάς γιατί τα ALS του fb γιατί είναι λες και βγήκαν απο το playstation 2?\nΝα τα βλέπαμε τουλάχιστον σε φωτορεαλιστικό render να τα χαιρόμασταν.\nΔιοτι μεγαλο ποσοστο του πληθυσμου στην στην Ελλαδα ειναι Ρομά, στην συμπαθη κατηγορια των οποιων φαινεται οτι ανηκουν και οι “σχεδιαστες” της εικονας ονοματι ALS που κυκλοφορει στο Facebook. Μεχρι εκει μπορουμε να παμε, το Facebook .\nΠρος το ποιο σοβαρο τωρα, η ποιοτητα της βιομηχανικης παραγωγης μιας χωρας δεν εξαρταται μονο απο την ποιοτητα του πληθυσμου της, αλλα και (ισως ΚΥΡΙΩΣ) την ποιοτητα της οργανωσης (αν και αυτο ειναι προβλημα της κοτας και του αυγου και εξαρταται και απο ιστορικες συγκυριες). Στην Ελλαδα μπορει να μην ειμαστε Σουηδια, αλλα εχουμε επαρκη ποιοτητα ανθρωπων για να πετυχουμε ΠΟΛΥ περισσοτερα απο οσα εχουμε πετυχει μεχρι τωρα. Κοιταξτε τη γειτωνικη Τουρκια με χαμηλοτερη ποιοτητα πληθυσμου, αλλα διαφορετικες επιλογες. Και δε μιλαμε για τιποτα περιπλοκη προχωρημενη οργανωση. Πολυ απλα πραγματα. Ειναι πραγματικα λιγα τα μετρα “κλειδια” που χρειαζονται να παρθουν για να απελευθερωθει η οικονομια και η δημιουργικη ικανοτητα αυτου του λαου. Μειωση του κοστους παραγωγης, απελευθερωση της οικονομιας, ιδιωτικοποιησεις, κινητρα για επενδυσεις και εργασια, δραστικη μειωση των επιδοματων (μονο προς αυτους που πραγματικα τα χρειαζονται).\nΗ Ελληνικη οικονομια χρειαζεται ενα μεταρυθμιστικο σοκ. Αλλα οταν καποιοι τα ελεγαν αυτα πριν απο 20 χρονια, εμεις προτιμουσαμε να παιρνουμε επιδοματα και διακοποδανεια.\nΣυγνωμη, δεν ηθελα να το γυρισω στην πολιτικη, αλλα τελικα η αμυνα μιας χωρας εξασταται απο την οικονομια, και η οικονομια εξαρταται απο μερικες πολιτικες αποφασεις-κλειδια.\nΑυτό μπροστά από το ελικόπτερο ειναι υπόστεγο η σπιτάκι σκύλου\nχαχαχα μακέτα από σανό έλεος .\nΘα φτιαξουν λενε δυο πλοια σε διαστημα 12 ετών???? Τι διαολο εχουν κανονίσει να τα ναυπηγήσουν εκει που φτιαχνουμε εμεις τις SV?\nΗ Κροατία εκτός από τον Τεσλα μοιράζεται με τους Σέρβους την κληρονομιά της Γιουγκοσλαβίας στον τομέα της πολεμικής βιομηχανίας.\nΕίχε δώσει ενδιαφέρουσες προτάσεις σε όλους τους τομείς και στο ναυτικό με ελαφριές φρεγάτες μεταξύ των άλλων και με διεθνείς πωλήσεις\nΜια και είμαστε παγκοσμίως το παράδειγμα προς αποφυγή στην αμυντική βιομηχανία ίσως μια λύση θα ήταν η ανάπτυξη και η παραγωγή μαζί με τους Σέρβους\nΈχουμε να συνεισφέρουμε σχετικά μεγάλο αμυντικό προυπολογισμό για Βαλκανική χώρα, μπορεί να προστεθεί και η Κύπρος ενώ αυτοί έχουν όλα όσα μας λείπουν, δηλαδή όλα τα υπόλοιπα.\nΜια κοινή προσπάθεια θα οδηγούσε σε παραγωγή στην Ελλάδα αλλά και εξαγωγές.


Η «Τέλεια Ληστεία» ολοκληρώνεται! Η 5η σεζόν θα είναι η τελευταία για το La Casa De Papel (pics) - Fosonline\nΗ «Τέλεια Ληστεία» ολοκληρώνεται! Η 5η σεζόν θα είναι η τελευταία για το La Casa De Papel (pics)\nΠαρασκευή, 31 Ιουλίου 2020 19:54\nΤο παγκόσμιο φαινόμενο του Netflix ρίχνει αυλαία - H σειρά ανακοίνωσε πως ο ερχόμενος 5ος κύκλος θα είναι και ο τελευταίος του La Casa De Papel. Θα αποτελείται από 10 επεισόδια.\nΌλα τα καλά κάποτε πρέπει να τελειώνουν και το La Casa De Papel πήρε την απόφαση να κλείσει τον κύκλο του.\nΤο Netflix πριν από μερικά λεπτά έκανε την ανακοίνωση-βόμβα πως η 5η σεζόν του σόου θα είναι και η τελευταία του, ρίχνοντας έτσι αυλαία στην πιο επιτυχημένη μη αγγλόφωνη σειρά της υπηρεσίας παγκοσμίως, με το Part 4 να σημειώνει τηλεθέαση-ρεκόρ με πάνω από 65 εκ. νοικοκυριά να το έχουν παρακολουθήσει μέσα στις πρώτες τέσσερις εβδομάδες.\nΤην σχετική ανακοίνωση έκανε το Netflix με μια teaser φωτογραφία και τη λεζάντα "Η Ληστεία φτάνει στο τέλος της", κάτι που μας προετοιμάζει για κανονικό πόλεμο, αφού η συμμορία του El Profesor θα εκδικηθεί τον χαμό της Nairobi.\nΜάθαμε πως η 5η σεζόν θα αποτελείται από 10 επεισόδια και τα γυρίσματά της ήδη γίνονται στην Ισπανία και θα συνεχιστούν σε Δανία και Πορτογαλία. Μάλιστα, για το μεγάλο φινάλε προστίθενται δύο νέα ονόματα στο cast. Ο ένας είναι ο Miguel Angel Silvestre γνωστός από τα Sense8 και Narcos, και ο Patrick Criado του "The Invisible Line" τους οποίους μπορείτε να δείτε στις παρακάτω φωτογραφίες:\nΕδώ και πάνω από ένα χρόνο ο Pina σκεφτόταν πώς θα δώσει τέλος στην ιστορία: Περάσαμε πάνω από έναν χρόνο σκεφτόμενοι το πως θα διαλύσουμε τη μπάντα. Πώς θα φέρουμε τον Καθηγητή σε δυσμενή θέση. Πως θα οδηγηθούμε σε καταστάσεις που είναι μη αντιστρέψιμες για τους χαρακτήρες μάς. Έτσι γεννήθηκε το Part 5 του La Casa De Papel. Ο πόλεμος κλιμακώνεται και θα φτάσει σε αδυσώπητα επίπεδα, αλλά θα είναι και η πιο επική και συγκλονιστική σεζόν.\nΗ σειρά που δημιούργησε ο Alex Pina έγινε παγκόσμιο φαινόμενο κερδίζοντας τις καρδιές των θεατών χάρη στο τσαγανό, το θάρρος, τις ανατροπές που πρόσφερε, ενώ η μάσκα του Νταλί και η κόκκινη φόρμα έγιναν σύμβολα αντίστασης και μόδα ακόμη και στα καρναβάλια. Ειδικά στην Ελλάδα αποτελεί μια από τις πιο δημοφιλείς σειρές με τεράστιο φανατικό κοινό.


Αναδρομικά συνταξιούχων: Αυτές είναι οι δύο υπουργικές αποφάσεις για την πληρωμή | ΥΔΡΟΓΕΙΟΣ 106,9 FM\nΑναδρομικά συνταξιούχων: Αυτές είναι οι δύο υπουργικές αποφάσεις για την πληρωμή\nΔείτε τι προβλέπουν οι υπουργικές αποφάσεις για τα αναδρομικά που υπέγραψε ο αρμόδιος υπουργός Εργασίας για την πληρωμή των 1,4 δισ. σε 1,1 εκατομμύρια συνταξιούχους. Τι θα πάρουν οι κληρονόμοι και με ποια διαδικασία\nΣτην τελική ευθεία μπαίνει η καταβολή των αναδρομικών ύψους 1,4 δισ. ευρώ σε 1,1 εκατομμύρια συνταξιούχους. Η μεγάλη πληρωμή ξεκινά στα τέλη της επόμενης εβδομάδας και θα γίνει σε 4 κύματα, ενώ θα διαρκέσει μια εβδομάδα, ακολουθώντας την τακτική πληρωμή των κύριων συντάξεων.\nΟ υπουργός Εργασίας και Κοινωνικών Υποθέσεων, Γιάννης Βρούτσης\nΣύμφωνα με τις δυο αυτές υπουργικές αποφάσεις, τις οποίες παρουσιάζει το ethnos.gr, σε περίπτωση θανάτου συνταξιούχου, δικαιούχοι καθίστανται οι νόμιμοι κληρονόμοι κατά το ποσοστό του κληρονομικού τους δικαιώματος, με υποβολή αίτησης και των απαραίτητων δικαιολογητικών σε ηλεκτρονική πλατφόρμα του e-ΕΦΚΑ. Όπως είχε αποκαλύψει το ethnos.gr, αυτή ήταν και η επικρατέστερη λύση που είχε πέσει στο τραπέζι του υπουργείου Εργασίας, καθώς αναζητούνταν ο βέλτιστος τρόπος καταβολής των αναδρομικών στους κληρονόμους. Συνεπώς οι κληρονόμοι δικαιούνται αναδρομικά με τρεις προϋποθέσεις:\nΟ έλεγχος για τους κληρονόμους θα είναι απολογιστικός και δειγματοληπτικός. Όπως αναφέρουν οι Υπουργικές Αποφάσεις, ο «έλεγχος πραγματοποιείται από τις αρμόδιες υπηρεσίες Εκκαθάρισης και Πληρωμής Συντάξεων του e-Ε.Φ.Κ.Α. σύμφωνα με τους κανόνες δειγματοληψίας που ορίζονται από τη Διεύθυνση Νομοθεσίας και Συντονισμού Συντάξεων της Γενικής Διεύθυνσης Συντάξεων, στις οποίες και αποστέλλονται τα αποτελέσματα. Οι αιτούντες που επιλέγονται στο δείγμα ενημερώνονται ηλεκτρονικά στη διεύθυνση ηλεκτρονικού ταχυδρομείου που έχουν δηλώσει στην αίτησή τους και υποχρεούνται εντός 15 ημερών να προσέλθουν στο αρμόδιο υποκατάστημα προσκομίζοντας τα απαραίτητα δικαιολογητικά. Σε περίπτωση μη έγκαιρης προσέλευσης από υπαιτιότητά τους, αναζητούνται τα καταβαλλόμενα ποσά ως αχρεωστήτως καταβληθέντα».\nΕπιστροφές από τις αντισυνταγματικές περικοπές του 2012 στις κύριες συντάξεις θα λάβουν τώρα 350.000 συνταξιούχοι Δημοσίου και 750.000 συνταξιούχοι του ιδιωτικού τομέα. Αναδρομικά θα λάβουν και οι κληρονόμοι, με το επικρατέστερο σενάριο να προβλέπει αίτηση – υπεύθυνη δήλωση σε ηλεκτρονική πλατφόρμα. Την αυλαία ανοίγουν οι μισθωτοί του πρώην ΙΚΑ και κλείνουν οι συνταξιούχοι του Δημοσίου. Αναλυτικά:\nΔΕΙΤΕ ΕΔΩ ΤΗΝ ΑΠΟΦΑΣΗ ΓΙΑ ΤΟΝ ΙΔΙΩΤΙΚΟ ΤΟΜΕΑ\nΠροηγούμενο Προηγούμενο Τα δάκρυα του Κιμ Γιονγκ Ουν και η σπάνια στιγμή αυτοκριτικής\nΕπόμενο Επόμενο Oruc Reis: «Αν υπάρχει φυσικό αέριο, σίγουρα θα το βρούμε»


Αυτές τις μέρες έφυγε από τη ζωή ο Βάτσλαβ Χάβελ. Ο Χάβελ, πρώτος Πρόεδρος της μετακομμουνιστικής Τσεχοσλοβακίας και θεατρικός συγγραφέας, γνωστός για την αντικαθεστωτική του δράση επί 'υπαρκτού σοσιαλισμού' (όπου και φυλακίστηκε), ήταν ένας από τους ήρωες της νεότητάς μου. Εκεί, στις αρχές της δεκαετίας του '90, που ήταν ακόμη νωπή η πτώση του Τείχους και όσα αυτή σήμαινε, προκαλώντας ζωντανούς προβληματισμούς (και όχι όπως σήμερα, που αποτελεί ένα ξερό 'ιστορικό γεγονός'), ο Χάβελ αντιπροσώπευε για μένα μια ανθρώπινη, 'βελούδινη' όπως την έλεγαν τότε, μετάβαση από μια απανθρωπιά σε μιαν άλλη. Από την απανθρωπιά του 'υπαρκτού σοσιαλισμού' στην απανθρωπιά του καπιταλισμού. Ο πρώτος, σε 'σκοτώνει' δια του αυταρχισμού. Ο δεύτερος, δια της 'ελευθερίας'. Ποιας ελευθερίας; Να επιλέξεις το μαντρί σου σαν 'πειθήνιο μέλος μιας αγέλης καταναλωτών', όπως θα 'λεγε κι ο Χάβελ. Είχα τότε, στα είκοσί μου, αγοράσει και δυο του βιβλία που κυκλοφορούσαν στην Ελλάδα από τις εκδόσεις Παρατηρητής, τα Εν αρχή ην ο Λόγος και Από τη φυλακή στην Προεδρία, από τα οποία θα ήθελα να σας μεταφέρω κάποιες σκέψεις του, επίκαιρες και σήμερα. Ιδίως σήμερα.\nΚαταρχάς, αναρωτιέται τι σημαίνει σοσιαλισμός (ή τι σήμαινε σοσιαλισμός για κάποιον που ζούσε, όπως ο ίδιος μέχρι το 1989, στην 'σοσιαλιστική' Τσεχοσλοβακία):\nΤι είναι, πράγματι, ο σοσιαλισμός; Στην πατρίδα μας, όπου μιλούμε για σοσιαλιστικούς σιδηροδρόμους, για σοσιαλιστικό εμπόριο, για σοσιαλίστρια μητέρα, για σοσιαλιστική ποίηση, αυτή η λέξη δε σημαίνει τίποτε άλλο από την νομιμοφροσύνη απέναντι στην κυβέρνηση.\nΚαι για τον 'υπαρκτό σοσιαλισμό':\nΟ όρος 'υπαρκτός', τον οποίο επινόησε για τον 'σοσιαλισμό' του το συγκεκριμένο καθεστώς (εννοείται της Τσεχοσλοβακίας - Γεράσιμος), δείχνει ακριβώς ότι στο σύστημα αυτό δεν υπάρχει θέση για μια κατηγορία ανθρώπων: τους ονειροπόλους.\nΕν συνεχεία (πρόκειται για μια συνέντευξη με την οποία ξεκινά το Από τη φυλακή στην Προεδρία) εξηγούσε πώς ο ίδιος εξακολουθούσε να θεωρεί τον εαυτό του σοσιαλιστή, με την 'ηθική' έννοια του ανθρώπου που συμπαθεί τους καταπιεσμένους, τους ταπεινωμένους, και αντιτίθεται 'στα άδικα πλεονεκτήματα, στα κληρονομικά προνόμια, στην κοινωνική αδικία'. Παρότι δεν θα τον περιέγραφε, πια, μ' αυτή τη λέξη. Ποιο ήταν όμως το πολιτικό όραμα του Χάβελ για την μετακομμουνιστική Τσεχοσολοβακία (Τσεχία αργότερα); Ιδού πώς το περιγράφει στην Πρωτοχρονιάτικη Ομιλία του σαν Πρόεδρος, το 1990 (με αυτή κλείνει το Εν αρχή ην ο λόγος) - και πόσο επίκαιρο, αλήθεια, σήμερα:\nΊσως ρωτήσετε, ποια είναι η δημοκρατία που ονειρεύομαι. Θα σας απαντήσω: ονειρεύομαι μια ανεξάρτητη, ελεύθερη, πολυφωνική, οικονομικά αναπτυγμένη και κοινωνικά δίκαιη δημοκρατία, δηλαδή μια ανθρώπινη δημοκρατία, που υπηρετεί τους ανθρώπους και έχει πρόσωπο να ζητήσει από τους ανθρώπους να την υπηρετούν. Ονειρεύομαι μια δημοκρατία σκεπτόμενων ανθρώπων. Χωρίς αυτούς δεν μπορεί να λυθεί κανένα από τα προβλήματά μας, είτε οικονομικό είναι αυτό, είτε οικολογικό, είτε κοινωνικό ή πολιτικό.\nΌραμα, βασισμένο στην εξής πεποίθηση:\nΕίναι καιρός να μάθουμε πως η πολιτική δεν είναι μόνο η τέχνη του εφικτού, δηλαδή η τέχνη των μυστικών συμφωνιών, των ελιγμών και των υπολογισμών, αλλά μπορεί επίσης να είναι η τέχνη του ανέφικτου: η τέχνη να κάνουμε τον κόσμο και τον εαυτό μας καλύτερο.\nΤι προβλήματα όμως, τι προσκόμματα βρήκε να το περιμένουν το όραμα του Χάβελ; Γιατί δεν το είδαμε να πραγματοποιείται; Νομίζω δίνει ο ίδιος την εξήγηση, 'άθελά του':\nΠίστευα πάντοτε, και εξακολουθώ να πιστεύω σήμερα, ότι η πηγή όλων των προβλημάτων που υπάρχουν γύρω μας είναι η ηθική κρίση της κοινωνίας και ότι καμία άλλη κρίση - οικονομική, πολιτική ή οικολογική - δεν μπορεί να αντιμετωπιστεί αν πρώτα η κοινωνία δεν ξεπεράσει την ηθική της κρίση. Και το κύριο στοιχείο της ηθικής κρίσης είναι η ιδεολογία της μικροαστικής καταναλωτικής αδιαφορίας και της παραίτησης από τα κοινά, με την οποία έχει ποτιστεί τόσο βαθιά η κοινωνία μας.\nΕπιτρέψτε μου να κλείσω με μια του φράση που σαν να ανοίγει μια χαραμάδα ελπίδας στους μαύρους καιρούς που ζούμε, όμηροι των οικονομικών δεικτών, του φάσματος μιας χρεοκοπίας που επικρέμεται σαν μόνιμος μπαμπούλας πάνω απ' τα κεφάλια μιας ολόκληρης κοινωνίας παραδομένης στα φαντάσματα που κάποιοι θέλουν να της επιβάλλουν:\nΚάτω από το φως της ημέρας, πρέπει να φτάσει κανείς ως το βαθύτερο σημείο του πηγαδιού για να δει τα αστέρια...\nΌπως έλεγα σε μια προηγούμενη ανάρτηση, σκεφτόμουν τις μέρες αυτές της Κρίσης να τις περάσω μουσικά περισσότερο παρά μπροστά στην τηλεόραση ή οποιοδήποτε άλλο μέσο αποβλάκωσης (και πλέον τρομοκράτησης). Αγόρασα λοιπόν ένα αρμόνιο, που έπαιζα και παλιότερα, βρήκα και κάτι ξεχασμένες, μισοδιαλυμένες παρτιτούρες, κι αυτές από τα παλιά. Και ιδού ένα πρώτο αποτέλεσμα (ανεβάζω το βιντεάκι που με τράβηξα μέσω ΥouΤube, καθότι αν περίμενα από τον Βlogger να το ανεβάσει, πραγματικά θα... νύχτωνε η νύχτα). Παρακαλώ για την επιείκειά σας, καθώς είχα πολλά πολλά χρόνια να παίξω (από τότε που το άφησα μεσολάβησαν σπουδές, δουλειές, χίλια δυο πράγματα) και δεν έχει ούτε μια βδομάδα που προσπαθώ, πάνω στο καινούργιο αρμόνιο, να 'ξεσκουριάσω' (και έχω πολύ δρόμο ακόμα). Επέλεξα αυτό το κομμάτι, των αδερφών Κατσιμίχα, γιατί μας έρχεται από κάποιες πιο ευαίσθητες εποχές, που ακόμα γράφονταν τέτοιες μελωδίες: μελωδίες που η ψυχή τις έχει τόσο ανάγκη αυτές τις δύσκολες, τις πεζές, τις μίζερες μέρες που ζούμε. Η μουσική έχει γίνει, σ' αυτές τις συνθήκες, μια διέξοδος, προσωπική, για μένα. Θα έλεγα να βρούμε ο καθένας μια δική του πριν να 'ναι πολύ αργά, πριν μας πάρουν εντελώς από κάτω τα σενάρια, οι προβλέψεις, οι καταστροφολογίες. Καλή ακρόαση. Και καλές διεξόδους, εύχομαι.\nΜε διαδηλώσεις και πορείες σε πολλές πόλεις της χώρας, μαθητές, φοιτητές και εκπαιδευτικοί τιμούν τη συμπλήρωση τριών χρόνων από τη δολοφονία του Αλέξη Γρηγορόπουλου. Στην Αθήνα, μαθητές και φοιτητές θα συγκεντρωθούν το μεσημέρι στα Προπύλαια, ενώ στις 6 το απόγευμα προγραμματίζεται συγκέντρωση αντεξουσιαστών.\nΣτην περυσινή επέτειο, οι μαθητές σε διάφορα σχολεία της χώρας απέκλεισαν συμβολικά δρόμους στις γειτονιές τους, ενώ ακολούθησαν πορείες.\nΕπί ποδός βρίσκονται 5.000 αστυνομικοί για την αποφυγή επεισοδίων.\nΛόγω των διαδηλώσεων, στις 17:00 θα κλείσει ο σταθμός του μετρό στο Πανεπιστήμιο και στις 18:00 ο σταθμός στο Σύνταγμα.\nΤα παραπάνω από τις σημερινές εφημερίδες. Για μια επέτειο που πραγματικά αδυνατώ να καταλάβω πώς και γιατί προέκυψε. Ο Αλέξης Γρηγορόπουλος ήταν ένα παιδί όπως πολλά άλλα της ηλικίας του, που του άρεσε να κάνει βόλτες στην Αθήνα. Κάποια στιγμή βρέθηκε στο - εντελώς - λάθος μέρος τη λάθος ώρα και, από το όπλο ενός θερμοκέφαλου, βρήκε το θάνατο. Το ότι τα Εξάρχεια - το λάθος μέρος που λέγαμε - έχουν τις τελευταίες δεκαετίες υποβαθμιστεί σε στέκι τοξικομανών, "αντιεξουσιαστών", περιθωριακών κάθε είδους που προκαλούν συχνά πυκνά επεμβάσεις ή επιχειρήσεις "σκούπα" της αστυνομίας, το ξέρουν κι οι πέτρες. Το ότι ένας δεκαπεντάχρονος βρέθηκε εκεί και είχε την κατάληξη που είχε ήταν πραγματικά κάτι θλιβερό. Κάτι τραγικό για την οικογένειά του.\nΑλλά από εκεί και πέρα: ως τι έγινε "ήρωας" ο Αλέξης; Τίνος πράγματος αποτελεί σύμβολο; Μήπως "αντίστασης" σε μια θεωρούμενη ως αδίστακτη αστυνομοκρατία, που στα ματωμένα της χέρια θεωρείται ότι βρίσκουν το θάνατο αθώα παιδιά; Και η οποία - αστυνομία - αποτελεί εφεξής τον "ιδεολογικό" αντίπαλο, τον "απέναντι" κάθε γυμνασιόπαιδου ή λυκειόπαιδου; Το να μεγαλώνουν μαθητές Γυμνασίων ή Λυκείων, μια ολόκληρη γενιά εφήβων ή και επόμενες, με έναν τέτοιον "ήρωα", του οποίου ο θάνατος έχει κατ' αυτόν τον τρόπο συμβολοποιηθεί, αποτελεί νομίζω αναμφισβήτητη ένδειξη μιας κοινωνίας άρρωστης, ανεξέλικτης, "κολλημένης".\nΜιλάμε για την κοινωνία την ελληνική, η οποία πασχίζει, παλεύει να βγει από κολλήματα, παθογένειες, ιδεοληψίες της μεταπολίτευσης ή, ακόμα παλιότερα, του Εμφυλίου, να κλείσει ανοιχτές πληγές που την σημάδεψαν, που δεν της επέτρεψαν να εξελιχθεί. Μια κοινωνία που αντί να πάει - επιτέλους! - παρακάτω βλέποντας ότι έχει καταντήσει κατακερματισμένη, ημιδιαλυμένη, δημιουργεί φρέσκα φαντάσματα, καινούργιους διχασμούς, νέας κοπής "καλούς" και "κακούς". Γιατί; Για να έχουν οι μελλοντικές γενιές\nτα ολόδικά τους "πατήματα" εύκολης ανυπακοής ή "αντίστασης", κούφιας, ανέξοδης "αμφισβήτησης", σαν αυτή που κανείς βλέπει στην Ελλάδα από συνδικαλιστές ή άλλους αυτόκλητους "φίλους του λαού"; Νομίζω το τελευταίο που χρειάζεται η Ελλάδα είναι περισσότερη "επανάσταση", περισσότερα "επαναστατικά" σύμβολα. Τι χρειάζεται; Να ξαναβρεί την χαμένη της αξιοπρέπεια, οι κάτοικοί της να καταφέρουν να ανακαλύψουν όσα τους συνδέουν, όσα τους εμπνέουν, σαν συμπολίτες και όχι μέλη του ενός ή του άλλου στρατοπέδου. Και μια τέτοια επέτειος, ένα νέο Πολυτεχνείο, δεν βοηθά. Μα καθόλου.\nΣήμερα, 3 Δεκεμβρίου, είναι η Παγκόσμια Ημέρα Ατόμων με Αναπηρία. Στο δημοσίευμα που θα οδηγηθείτε, πατώντας στον παραπάνω σύνδεσμο, θα δείτε και την Ελληνική Εταιρεία Προστασίας και Αποκαταστάσεως Αναπήρων Παίδων (ΕΛΕΠΑΠ) όπου κάποτε παραλίγο να εργαστώ (είχα περάσει από μια συνέντευξη, αλλά δεν είχε συνέχεια) καθώς με ενδιέφεραν αυτού του είδους ‘περιθωριακές’ εργασίες. Τι εννοώ με το ‘περιθωριακές’; Εννοώ ότι αφορούν άτομα του κοινωνικού περιθωρίου. Δηλαδή ΑΜΕΑ. Γιατί του κοινωνικού περιθωρίου; Εδώ θα σας διηγηθώ μια μικρή ιστορία. Όταν για κάποια χρόνια στο παρελθόν έμενα και σπούδαζα στην Αγγλία, ζούσα σε μια πολύ μικρή, επαρχιακή κωμόπολη. Τόσο μικρή, που όλη κι όλη είχε έναν κεντρικό δρόμο με λογιών καταστήματα όπου κυκλοφορούσε ο κόσμος. Όταν λοιπόν πρωτοβρέθηκα εκεί, ένα πράγμα μου έκανε πριν απ’ όλα εντύπωση: έβλεπα σχεδόν παντού, στο σούπερ μάρκετ, το πάρκο της, τους δρόμους, τα φαρδιά πεζοδρόμια, ανθρώπους σε καροτσάκια, αμαξίδια. Τόσους πολλούς – συγκριτικά με ό, τι είχαν συνηθίσει τα μάτια μου – που αρχικά αδυνατούσα να καταλάβω τι γινόταν. ‘Μα καλά’, είχα σκεφτεί, ‘πώς βρέθηκαν τόσοι άνθρωποι με αναπηρία σε αυτή την πόλη;’ Και απορούσα. Μέχρι που άρχισα να προσέχω καλύτερα. Και είδα ότι παντού υπήρχαν ράμπες πρόσβασης για καροτσάκια ή αμαξίδια (και όταν λέμε παντού εννοούμε παντού), όπως και σχετικές πινακίδες που διευκόλυναν την κυκλοφορία ή τη στάθμευση (αν επρόκειτο για αυτοκίνητα) για αυτούς τους ανθρώπους. Αυτό που άρχισα τότε, σιγά-σιγά, να αντιλαμβάνομαι ήταν ότι δεν ήταν ασυνήθιστα πολλοί αυτοί οι άνθρωποι στη συγκεκριμένη πόλη. Απλώς, μπορούσαν να κυκλοφορήσουν. Να κάνουν τα ψώνια τους ή τις δουλειές τους, να πάνε τη βόλτα τους. Κάτι που δεν ίσχυε και εξακολουθεί να μην ισχύει στην χώρα απ’ την οποία προερχόμουν, την Ελλάδα. Το διαπίστωσα και ο ίδιος κυκλοφορώντας – πιο σωστά: φιλοδοξώντας να κυκλοφορήσω – τα τελευταία χρόνια με καροτσάκι, όχι αναπηρικό αλλά παιδικό, σε στενά, σπασμένα πεζοδρόμια, κλειστές από αυτοκίνητα διαβάσεις πεζών, να ψωνίσω σε καταστήματα χωρίς ειδικές ράμπες, να παρκάρω σε σούπερ μάρκετ όπου ο κάθε περαστικός παρκάρει στις θέσεις για ανάπηρους (όχι, αγαπητέ, η βλακεία δεν είναι αναπηρία) ή για οικογένειες με καρότσια για να βρίσκεται ακριβώς έξω από την είσοδο και να μη χρειάζεται να περπατήσει. Αν κάποια στιγμή επιτραπεί σε αυτούς τους ανθρώπους να ζήσουν, να κυκλοφορήσουν, να βγουν από το περιθώριο, από την κοινωνική αφάνεια, θα έχει και νόημα μια τέτοια μέρα. Μέχρι τότε, δεν ξέρω.


Επιστρέφει στο WWE η Victoria;\nΑρχική σελίδαΕΙΔΗΣΕΙΣΕπιστρέφει στο WWE η Victoria;\nΑπ' ότι φαίνεται το WWE άρχισε να ψάχνει γυναίκες του παρελθόντος για να πρωταγωνιστήσουν στο ετήσιο κορυφαίο Pay-Per-View, WrestleMania 33. Νωρίτερα μέσα στην εβδομάδα υπήρχαν μερικές αναφορές για την παρασκηνιακή παρουσία της Kelly Kelly, αλλά η ίδια έδωσε ένα τέλος στις φήμες λέγοντας ότι απλά παρευρέθηκε εκεί για να χαιρετήσει κάποιους φίλους της.\nΜέσα σε αυτά τα ονόματα που έχει στη λίστα του το WWE, είναι και της Victoria. Η Victoria είναι αρκετά γνωστή στους παλιότερους οπαδούς του WWE όπου παρακολουθούσαν επί εποχή Ruthless Aggression Era, καθώς στη καριέρα της έχει κατακτήσει 2 φορές το Women's Championship.\nΩστόσο, η ίδια έβαλε το λάδι στη φωτιά, καθώς έκανε μια ανάρτηση μέσω του προσωπικού της προφίλ στο Snapchat γράφοντας "I'll be back" όπου σημαίνει "Θα επιστρέψω". Το μόνο που μένει είναι η επίσημη ανακοίνωση από το WWE, μεταξύ άλλων φήμες αναφέρουν ο,τι η 46χρονη έχει επικοινωνήσει εδώ και καιρό με την εταιρία του Κονέκτικατ για την μελλοντική επιστροφή της.\n— Tiffany Oates (@tiffanyoates27) 16 Φεβρουαρίου 2017


Ο Ορμπαν και ο Τράμπ | paratiritis.gr\nΗ συμμαχία του Trump με τον Orban ξεκινά από την προεκλογική εκστρατεία του 2016, όταν ο Orban ήταν ο πρώτος Ευρωπαίος ηγέτης που υποστήριξε τον Ρεπουμπλικανό υποψήφιο . Σε μια τηλεφωνική κλήση μετά τις εκλογές, οι δύο άνδρες δέθηκαν λόγω της κοινής τους θέσης ως «μαύρα πρόβατα» υπό την διοίκηση Ομπάμα. Αλλά ο Τραμπ και ο Όρμπαν δεν είχαν συναντηθεί αυτοπροσώπως -μέχρι τώρα.\nΈχουν πολλά κοινά. Ο Τραμπ και ο Όρμπαν αμφότεροι έχουν οικοδομήσει την πολιτική τους μοίρα στην παρεμπόδιση της μετανάστευσης , την κατασκευή συνοριακών τειχών, την απόρριψη των αιτούντων άσυλο, και την στομφώδη ρητορική κατά των μεταναστών. Αμφότεροι ισχυρίζονται ότι βάζουν τις χώρες τους πρώτα με το να απορρίπτουν μακροχρόνιες δημοκρατικές συμμαχίες υπέρ της συνεργασίας με δικτατορίες. Ο Orban, όπως κι ο Trump, εξιδανικεύει μια εποχή πριν από την «πολιτική ορθότητα» και απευθύνει συχνά σήματα προς την άκρα δεξιά . Ελπίζει να κερδίσει την υποστήριξη του Trump για τον συνασπισμό που χτίζει μεταξύ των κεντροδεξιών και των ακροδεξιών κομμάτων για τις προσεχείς εκλογές για το Ευρωπαϊκό Κοινοβούλιο.\nΠαρ’ όλα όσα ο Trump μοιράζεται με τον Orban προσωπικά, η εξωτερική πολιτική του Ούγγρου πρωθυπουργού έχει γίνει πηγή απογοήτευσης στην Ουάσινγκτον. Η Ουγγαρία είναι πλέον ο στενότερος φίλος της Ρωσίας στην Ευρώπη. Ο Όρμπαν, ο οποίος υιοθέτησε μια πολιτική στην οποία αναφέρεται ως «Ανατολικό Άνοιγμα», είναι ο μόνος ηγέτης της ΕΕ που καλωσορίζει επανειλημμένα τον Ρώσο πρόεδρο Βλαντιμίρ Πούτιν σε επίσημες επισκέψεις. Το 2015, ο Orban υπέγραψε συμφωνία με την Ρωσία για την επέκταση της ικανότητας πυρηνικής ενέργειας της Ουγγαρίας. Τον περασμένο Νοέμβριο, η ουγγρική κυβέρνηση έστειλε δύο υπόπτους ως εμπόρους όπλων πίσω στην Ρωσία, αγνοώντας το αίτημα της Ουάσιγκτον να εκδοθούν στις Ηνωμένες Πολιτείες . Τον Ιανουάριο, ο Orban οριστικοποίησε την συμφωνία ώστε η ρωσική τράπεζα ανάπτυξης να εδράσει τα ευρωπαϊκά κεντρικά γραφεία της στην Βουδαπέστη. Η Ουγγαρία μέχρι που προσπάθησε να περιορίσει την σχέση μεταξύ Ουκρανίας και ΝΑΤΟ, κάτι για το οποίο ορισμένοι αναλυτές θεωρούν ότι οφείλεται στην φιλία του Όρμπαν με τη Μόσχα.\nΗ Κίνα, επίσης , έχει γίνει ισχυρός παίκτης στην Ουγγαρία. Ο Ούγγρος ηγέτης υποστήριξε με ενθουσιασμό την πρωτοβουλία «16+1» που συνδέει την Κίνα με 16 χώρες της Κεντρικής και Ανατολικής Ευρώπης και η Κίνα τον έχει ανταμείψει πλουσιοπάροχα με το μερίδιο του λέοντος των επενδύσεών της στην περιοχή. Όταν ο Pompeo κάλεσε πρόσφατα τον Orban να απορρίψει την κατασκευή του δικτύου 5G στην Ουγγαρία από την Huawei, ο Orban τον αγνόησε και αντί γι’ αυτό έστειλε τον Υπουργό Οικονομικών της Ουγγαρίας στην Κίνα για μια συνάντηση με τα στελέχη της Huawei.